KAKO SPREČITI ZAGAĐENJE JEZERA?: Potreban regionalni sistem upravljanja otpadnim vodama – Kruševac PRESS\nAutor Redakcija\t Poslednje ažuriranje 16.10.2020. 0\nVlada Republike Srbije donela je 2015. Uredbu o utvrđivanju Prostornog plana područja posebne namene sliva akumulacije Ćelije.\nTime je Prostorni plan, koji sadrži smernice za korišćenje prostora na jezerskom slivu, stupio na snagu. Jednu od značajnih odredaba tog plana predstavlja izgradnja fabrika za prečišćavanje otpadne vode u Brusu i Blacu kao strateški prioritet razvoja.\nSlobodni preliv i komandna zgrada na jezeru Ćelije FOTO: JKP “Vodovod” Kruševac\nPre svega toga, u Kruševcu je 1999. vođen razgovor sa tadašnjim rukovodstvom Zavoda za zaštitu prirode Srbije o mogućnostima stavljanja jezera Ćelije pod neki oblik zaštite prirode. U Srbiji je, u to vreme, jedina veštačka tvorevina pod zaštitom bila Botanička bašta u Beogradu.\n“Pregovori između Vodovoda i Zavoda o pokretanju procesa zaštite trajali su od 2001. do 2003. godine, kada je sklopljen ugovor između Opštine Kruševac i Zavoda o finansiranju istraživanja, koja su započela 2004. i završena 2007. godine. Studija “Predeo izuzetnih odlika Ćelije”, koja predstavlja predlog Zavoda za zaštitu prirode za stavljanje jezera pod zaštitu države objavljena je 2009. godine. Glavni argumenti studije, predstavljaju najbolje što jezero Ćelije i njegova okolina sadrže – biološku raznovrsnost od genetske do ekosistemske, značajan broj biljnih i životinjskih taksona i biocenoza u specifičnim i vrlo retkim biotopima, privlačnu geomorfologiju sa objektima geonasleđa, velike površine nenarušenog zemljišta i očuvanih šuma na padinama Jastrepca, velike površine prema Župi koje su potpuno pod tradicionalnom poljoprivredom, specifična estetska pejzažna svojstva i stanicu za barske ptice selice”, podseća Slobodan Grašić, rukovodilac Službe za mikrobiološku kontrolu kvaliteta vode Fabrike vode Majdevo.\nFabrika vode u Majdevu obezbeđuje zdravu vodu za oko 200.000 stanovnika Rasinskog okruga FOTO: JKP “Vodovod”\nPo kategorizaciji Međunarodnog saveza za konzervaciju prirode (International Union for Conservation of Nature, IUCN), studija je jezero Ćelije i okolinu svrstala u VI kategoriju, Zaštićeno područje sa održivim korišćenjem prirodnih izvora, a po klasifikaciji u Srbiji, u II kategoriju, Prirodno dobro od velikog značaja. Ukupna površina zaštićenog područja treba da bude oko 40km2 i obuhvata I i II zonu sanitarne zaštite.\nU okviru celog područja definisana su tri stepena zaštite. Prvi stepen zaštite predvideo je deltu Rasine sa prvom polovinom Zlatarskog basena i celi Radojkovićki basen. U drugi stepen zaštite svrstani su: suteske Rasine, između Oble glave i Berde u Razbojni i u Zlatarskoj klisuri, kao objekti geonasleđa; sastojina planinske bukve, Fagus moesiaca, na lokalitetu Nišan oko izvorišta Suvajske reke; druga polovina Zlatarskog i celi Vasićki basen i stanište plave breberine, Anemone blanda, u šumi iznad leve obale Vasićkog basena.\nElaborat o zonama sanitarne zaštite jezera Ćelije i studija Predeo izuzetnih odlika Ćelije su međusobno usklađeni i njihovom realizacijom obezbedile bi se temeljna i dugotrajna zaštita jezera Ćelije i kvalitetna voda za piće za buduće naraštaje.\n“Sa tim ciljem su preduzete velike aktivnosti Republike Srbije u partnerstvu sa Evropskim institucijama, Gradom Kruševcom i JKP „Vodovod-Kruševac“ na realizaciji projekta izgradnje Postrojenja za prečišćavanje otpadnih voda Brusa i Blaca. Realizacija ovih projekata se očekuje u bliskoj budućnosti. U februaru 2019. godine Grad Kruševac i opštine Brus, Blace i Aleksandrovac potpisali su Memorandum o razumevanju na zaštiti i održivom korišćenju jezera Ćelije. Ovaj dokument ima za cilj da ukaže na zajednički budući pravac delovanja učesnica na rešavanju pitanja od značaja za sveobuhvatno održivo upravljanje akumulacije Ćelije i vodnim resursima. Krajem prošle godine u Kruševcu održan je sastanak na temu „Regionalizacija javnih komunalnih preduzeća za potrebe izgradnje postrojenja za prečišćavanje otpadnih voda Brusa i Blaca“, dodaje Slobodan Grašić.\nIzgradnja Postrojenja za prečišćavanje otpadnih voda u Kruševcu bio je preduslov za definisanje PPF6 programa – projekta sakupljanja i odvođenja otpadnih voda opština Brusa i Blaca i izgradnja uređaja za prečišćavanje otpadnih voda u ove dve opštine. Ovaj projekat takođe ima za cilj da uspostavi regionalni sistem upravljanja otpadnim vodama. Vrednost ovih projekata iznosi oko 11 miliona evra i obuhvataju izgradnju nove kanalizacione mreže, rekonstrukciju postojeće, kao i atmosferske kanalizacije i izgradnju postrojenja za prečišćavanje otpadnih voda u Brusu i Blacu. Sredstva su obezbeđena donacijom Evropske unije, jer se projekat sprovodi kroz IPA program.\nFabrika vode u Majdevu FOTO: JKP “Vodovod”\nSa istim ciljem, a u okviru Programa podrške lokalnim samoupravama na putu ka EU- “Unapređenje kvaliteta usluga, dijaloga zainteresovanih strana i efikasnosti lokalne administracije”, Grad Kruševac i JKP „Vodovod-Kruševac“ učestvuju u realizaciji projekta „Unapređenje implementacije integralnog upravljanja vodama akumulacije Ćelije u skladu sa principima održivog razvoja“. Program finansira Vlada Švedske, a sprovodi Stalna konferencija gradova i opština Srbije u partnerstvu sa Švedskom asocijacijom lokalnih vlasti i regiona.\n“Na kraju realizacije projekta, koji će trajati tri godine, očekuju se sledeći rezultati: izrađen Regionalni akcioni plan za zaštitu jezera „Ćelije“, izrađen Program upravljanja otpadom za akumulaciju „Ćelije“, poboljšani kapaciteti uprave i uspostavljena struktura za implementaciju metodologije CAF-a u JKP „Vodovod-Kruševac“, izrađen i implementiran Komunikacioni plan za informisanje javnosti na regionalnom i lokalnom nivou, kao i pripremljen i distribuiran Vodič za održivo korišćenje akumulacije „Ćelije“.\nNa očuvanju i unapređenju životne sredine u području akumulacije Ćelije JKP “Vodovod-Kruševac“ kontinuirano sprovodi niz aktivnosti. Pored obavljanja monitoringa kvaliteta vode u akumulaciji, JKP “Vodovod – Kruševac” u saradnji sa Nacionalnom službom za zapošljavanje svake godine realizuje i javne radove, počev od 2009. godine. Angažovanjem radnika kroz javne radove obavlja se uklanjanje čvrstog otpada sa vode i sa obala jezera. Na taj način se presecaju putevi zagađenja vode u jezeru i podiže ekološka svest svih korisnika jezera Ćelije i stanovnika okolnih sela. U prethodnim godinama, tokom sprovođenja Javnog rada, u proseku se skupi od 3.000 do 6.000 džakova čvrstog otpada sa vode i obala jezera Ćelije, i sanira se više divljih deponija na obali”, ističe Slobodan Grašić, rukovodilac Službe za mikrobiološku kontrolu kvaliteta vode Fabrike vode u Majdevu.\nBlaceBrusFabrika vode majdevoJezero ĆelijeSlobodan Grašić\n“TIHI UBICA” I DALJE OKO NAS: Dioksini i furani nakon požara u Vinči…\nLEVAČ PROTIV LITIJUMA: Protestni skup u Rekovcu protiv istraživanja litijuma


Cvijanović: Prilika za razmjenu iskustava i mišljenja - Glas Srpske\nCvijanović: Prilika za razmjenu iskustava i mišljenja\nSrna 24.09.2021 21:29\nBANJALUKA - Peti Kongres kardiologa Republike Srpske, koji je u Banjaluci okupio više od 300 učesnika, prilika je da se čuju novosti u ovoj oblasti, te razmijene iskustva i mišljenja stručnjaka, rekla je predsjednik Republike Srpske Željka Cvijanović.\nCvijanovićeva, koja je prisustvovala Kongresu, navela je da je ovaj događaj značajan doprinos ukupnim naporima institucija Srpske da naprave što bolji zdravstveni sistem, te da omoguće bolju dijagnostiku, bolje procedure i liječenje pacijentima.\n“Razumijem i da su naši zdravstveni radnici više od godinu i po radili u izuzetno teškim uslovima, boreći se sa pandemijom i teškim problemima, ali me raduje činjenica da oni nisu zanemarili ono što su njihove osnovne funkcije, kada je riječ o razvoju, u ovom slučaju kardiologije”, rekla je Cvijanovićeva novinarima.\nOna je dodala da su tom razvoju doprinijeli i napori Vlade, Univerzitetskog kliničkog centra Srpske, ali i drugih bolnica, kako bi i ova grana medicine bila nešto po čemu će Srpska biti prepoznatljiva.\n“Iz tog razloga otvaramo i nove kapacitete, ulažemo i u razmjenu naših stručnjaka, te mogućnosti dodatnih edukacija i usavršavanja, ali i dovođenja ljudi iz drugih zemalja, koji su eminentni stručnjaci”, rekla je Cvijanovićeva.\nOna je napomenula da sve to treba da doprinese da zdravstveni radnici Srpske rade u boljim uslovima, ali i da pacijenti imaju sve što je neophodno za liječenje.\nOna je čestitala predstavnicima Udruženja kardiologa Srpske na organizovanju značajnog skupa, koji je okupio domaće, ali i stručnjake iz zemalja okruženja i inostranstva.\nPredsjednik Udruženja kardiologa Srpske Tamara Kovačević Preradović izrazila je zadovoljstvo što je Kongres okupio najveći broj stručnjaka do sada.\n“Možemo reći u nikad gora vremena, nikad veći i kvalitetniji kongres. Zadovoljstvo nam je da pacijentima možemo ovakve stručnjake dovesti u Republiku Srpsku, ali i za Banjaluku da ih ugosti”, rekla je Preradovićeva.\nOna je rekla da je posebno zadovoljstvo što na Kongresu učestvuju i institucije iz Srbije sa kojima Udruženje sarađuje.\n“Najznačajnije teme su u vezi sa kovid infekcijom, ali i sa kardiohirurgijom, koju se spremamo otvoriti i mi u Republici Srpskoj”, rekla je Preradovićeva.\nPredsjednik Upravnog odbora Udruženja Dragan Unčanin istakao je značaj Kongresa za Republiku Srpsku i BiH, s obzirom da unapređenje naučne i stručne misli, koje će biti razmijenjene na Kongresu, imaju implikacije na svakodnevni rad kardiologa.\n“Naši pacijenti će imati najveći profit od svega ovoga. Imamo i veliki broj gostiju iz inostranstva, što dodatno podiže kvalitet i ugled ovog kongresa”, rekao je Unčanin.\nPredstavnici Udruženja kardiologa Srpske uručili su Cvijanovićevoj posebnu zahvalnicu.


Neumoljivi krilni napadač je trenirao sa Zvezdom od početka novembra, a od oktobra je slobodan igrač, kada je raskinuo ugovor sa Las Palmasom u koji je otišao upravo iz Crvene zvezde. Srnić se odlično pokazao na treninzima i zapao za oko Dejanu Stankoviću, a fudbaler, koji je mnogo puta dokazao privrženost klubu, je takođe imao veliku želju da ponovo obuče crveno-beli dres. Srnić nije mogao da sakrije zadovoljstvo povodom novog potpisa.\nfudbal zvezda mladi radnik_121215_RAS foto aleksandar dimitrijevic 60_preview\n- Što se tiče emocija, za mene je Zvezda nešto posebno i osećam se kao da nisam ni odlazio iz kluba. Sve utakmice sam pratio, bio na vezi sa ljudima iz kluba i upućen u svaki detalj što se tiče svlačionice. Dakle - kao da sam bio tu sve vreme. Presrećan sam i daću sve od sebe da budem još bolji nego prethodna dva puta – počeo je Srnić.\n- Nijednog trenutka se nisam razmišljao oko povratka, bilo je samo pitanje da li sam potreban upravi i stručnom štabu. Ipak, svideo sam se treneru Stankoviću posle dve nedelje i već tada me je pitao da li želim da ostanem, a ponavljam, nisam se razmišljao uopšte. Sigurno će mi značiti to što sam već trenirao sa timom, uvideo sam šta je ono što šef stručnog štaba želi i šta mogu da očekujem. Imponuje mi i što mi je stiglo mnogo poruka podrške od strane navijača kada su čuli da treniram sa Zvezdom i što im je drago što sam se vratio.\nSrnić nije krio da ima jasnu novogodišnju želju.\n- Gol Kelnu je obeležio moju dosadašnju karijeru i naravno da bih voleo da to ponovim protiv Milana. Međutim, nek’ se bilo ko upiše u strelce, samo da prođemo i napravimo još jedno čudo. U Novoj godini bih upravo to poželeo navijačima, klubu i sebi – da napravimo iskorak protiv Milana koji je izvanredna ekipa i prođemo ih. Ako smo pobedili Liverpul koji je te sezone osvojio Ligu šampiona, sve je moguće - zaključio je Srnić.\nSlavoljub Srnić je rođen 12. januara 1992. godine u Šapcu, a prve fudbalske korake napravio je u lokalnoj Mačvi, da bi zajedno sa bratom Dragoljubom, kao petnaestogodišnjak došao u mlađe kategorije Crvene zvezde. Debi za prvi tim crveno-belih imao je 6. novembra 2010. godine kada je zaigrao protiv OFK Beograda. Ipak, posle toga odlazi na kaljenja, prvo u Sopot (28 utakmica i 8 golova), a potom i u Čukarički (31 utakmica i 8 golova), čiji igrač potom i zvanično postaje. Učinak na Banovom brdu od kada je parafirao ugovor sa Čukaričkim mu je takav da je na 81 utakmici postigao 15 pogodaka, da bi se potom u Crvenu zvezdu vratio 31. avgusta 2015. godine. Ostavio je odličan utisak i nesumnjivom borbom za dres ovog kluba ušao u srce svakog navijača i ostvario učinak od 124 odigrane utakmice uz 15 postignutih golova, u svim takmičenjima. Potom u januaru 2019. godine odlazi u Las Palmas za koji je na 36 utakmica postigao pogodak.\nVIDEO: Srnić posle Kelna


Kretanje planeta u Septembru 2017. - Natalna Karta - Izrada natalne karte, tumacenje, uporedni horoskop, sta me ceka u buducnosti\nJeste li vi svesni da smo upravo zakoračili u septembar ?? I da, kada uđemo u treću dekadu septembra – ulazimo u jesen ?? Meni je nešto ovo leto samo protrčalo….Dok dlanom o dlan, odoše neki topli dani, more, kupanje, uživancija (znam, sad ćete vi reći – nemoj mi pričati o uživanciji u avgustu – pomračenja svaki čas, te retro Merkur, te tamo neki kvadrati i ostalo…..). A septembar ko septembar – varljiv i nestalan – malo nas obasja suncem, malo zaspe kišom….no, vremenske prilike ćemo ostaviti meteorolozima….a da mi vidimo šta nam kažu zvezde, planete, komete, i ostala nebeska « rodbina »….\nU septembar ulazimo sa Suncem u Devici, Jupiterom u Vagi, direktnim (jeeeej !) Saturnom u znaku STrelca. Mesec raste i nalazi se u znaku Jarca, gde mu društvo pravi retrogradni Pluton. Neptun nam je još uvek retrogradan u Ribama, kao i Uran u znaku Ovna. U Lavu se smestila Venera, u društvu sa Marsom i retrogradnim Merkurom….Dakle, znak Lava nam je još uvek najnaglašeniji, tako da je sigurno da ćemo još uvek prolaziti kroz neke « vruće » dane…..ne moraju oni da budu vrući po temperaturi, ali će po dešavanjima – biti, itekako.\nPrvo pa muško – Mars prelazi u znak Device 5-og septembra….tja….ovaj je Mars dobar za sve ono što je praktično, racionalno, logično, analitično – dakle, za posao – dušu dao. Za ljubav pa….jedino ako ide preko poslovnih okolnosti…\nBukvalno dva sata kasnije, Merkur kreće direktnim hodom. Od samog početka meseca, pa sve tamo negde do kraja druge dekade, biće konstantno u bliskom kontaktu sa Marsom – ako volite i želite da se svađate, evo – sada ćete imati odlične prilike. No, ako volite da mozak upotrebite za neke pametne, konkretne stvari, za jake akcije koje su dobro smišljene, osmišljene, ali i ostvarene – koristite ove dane!\n20-og septembra i Venera prelazi u znak Device, a par sati kasnije imamo i mlad Mesec u istom ovom znaku. Vidite, kao što je u avgustu u znaku Lava, sve “pucalo” od dešavanja, sada će se to isto dogoditi u znaku Device. Posao, trgovina, usluge, obaveze, odgovornost, postaćemo radni I vredni za sve pare. E sad kolike će te pare biti, pa….i ne baš neke naročite, iskreno. Vodićemo računa o svom zdravlju, ako ništa drugo. Polako počinje vreme pripremanj zimnice, ima pečene paprike da mirišu na sve strane, otprilike….\nU noći između 29-og I 30-og septembra I Merkur će preći u znak Vage. Čisto da lupi pečat na ovaj poslednji dan I da širom otvori vrata novim saradnjama I novim ljubavima koje će se tokom oktobra roditi, ili započeti . Oktobar će nam biti mesec udruživanja na svaki mogući način, I to onog čvrstog, dubokog, trajnog. No, o oktobru kada vreme za njega dođe….\n02.subota u 14h 13’ Mars na 28* Lava trigon rxUran na 28* Ovna\n03-nedelja u 11h 42’ konjukcija Marsa i rxMerkura na 28* Lava\n05.utorak u 07h 27’ Sunce na 12* device opozicija rxNeptun na 12* Riba\n05.utorak u 11h 34’ Mars prelazi u Devicu\n05.utork u 13h 30’ Merkur kreće direktno sa 28* Lava\n06.sreda u 09h 02’ Pun Mesec u Ribama\n09.subota u 12h 45’ Sunce na 16* Device trigon rxPluton na 16* Jarca\n10. nedelja u 04h 44’ Merkur prelazi u Devicu\n13.sreda u 02h 49’ venera na 21* Lava trigon Saturn na 21* Strelca\n14.četvrtak u 04h 58’ sunce na 21* Device kvadrat Saturn na 21* Strelca\n15.petak u 21h 43’ Venera na 24* Lava sekstil Jupiter na 24* Vage\n16.subota u 20h 59’ konjukcija Merkura i Marsa na 7* Device\n18.ponedeljak u 06h 26’ Venera na 27* Lava trigon rxUran na27* Ovna\n20. sreda u 03h 14’ Venera prelazi u Devicu\n20.sreda u 05h 28’ merkur na 12* Device opozicija rxNeptun na 12* Riba\n20.sreda u 07h 29’ Mlad Mesec u Devici\n22.petak u 20h 00’ Merkur na 16* Device trigon rxPluton na 16* Jarca\n22.petak u 22h 01’ Sunce prelazi u Vagu\n24.nedelja u 21h 487 Mars na 12* Device opozicija rxNeptun na 12* Riba\n25.ponedeljak u 16h 35’ Merkur na 21* Device kvadrat Saturn na 21* Strelca\n28.četvrtak u 06h 24’ Jupiter na 27* Vage opozicija rxUran na 27* Ovna\n28.četvrtak u 21h 37’ Pluton kreće direktno sa 16* Jarca\n30.subota u 02h 11’ venera na 12* Device opozicija rxNeptun na 12*Riba\nOvo su svi aspekti koji nas očekiju tokom septembra…\nPočetna - Dnevni aspekti - 2017 - Septembar 2017 - Kretanje planeta u Septembru 2017.


Šteta u martu 120 miliona evra, do kraja godine 700\nBiznis Autor:Daniela Ilić Krasić21. apr. 202007:08\nUkupni gubici u svim vidovima transporta u Srbiji u martu mesecu, usled epidemije koronavirusa, procenjuju se na oko 120 miliona evra. Očekuje se da će do kraja godine gubici prevoznika premašiti 700 miliona evra.\nMinistarka građevinarstva, saobraćaja i infrastrukture, Zorana Mihajlović napomenula je nedavno da, pošto putnički saobraćaj u Srbiji ne funkcioniše, postoje „neverovatni gubici koji će se tek videti u putničkom drumskom i vazdušnom saobraćaju“, kao i da je reč o „gotovo 700 miliona evra štete u transportu do kraja godine“.\nU Ministarsvu saobraćaja za Nova.rs pojašnjavaju da je reč o proceni gubitaka za sve vidove transporta do kraja 2020. Trenutne štete, pak, iznose 120 miliona evra.\n„Ukupni gubici u svim vidovima transporta u Srbiji u martu mesecu, usled epidemije zarazne bolesti Kovid-19, procenjuju se na oko 120 miliona evra“, kažu za Nova.rs u Ministarstvu saobraćaja.\nU vazdušnom saobraćaju se dosadašnji gubici zbog obustave međunarodnih komercijalnih letova i drastičnog pada broja putnika procenjuju na oko 40 miliona evra.\nFoto: TANJUG/TANJA DROBNJAK/bs\n„Poređenja radi, 22. marta 2019. godine bilo je 14.900 putnika, a 22. marta 2020. godine 71 putnik u vazušnom saobraćaju“, ističu u ministarstvu.\nU teretnom međunarodnom drumskom saobraćaju, kako navode, prihodi su smanjeni za oko 50 odsto, jer se dvostruko produžilo vreme transporta, a dosadašnji gubici procenjuju se na oko 40 miliona evra.\n„U putničkom autobuskom saobraćaju, unutrašnjem i međunarodnom, dosadašnji gubici se procenjuju na oko 28 miliona evra. Dodatno, procenjuje se da će zbog smanjenog saobraćaja na auto-putevima se smanjiti i prihod od putarina za oko 7,5 miliona evra“, navode sagovornici Nova.rs\nU železničkom saobraćaju, dosadašnji gubici u putničkom i kargo saobraćaju procenjuju se ukupno na oko 1,5 miliona evra.\n„U vodnom saobraćaju, u teretnom transportu za sada nema gubitaka, a dosadašnji gubici u putničkom saobraćaju, zbog otkazivanja kruzera i s tim povezanog smanjenja prihoda na obali, procenjuju se na ukupno oko tri miliona evra“, navode u Ministarstvu saobraćaja.\nDo kraja godine ukupni gubici u svim vidovima transporta, prema procenama, mogli bi da premaše 700 miliona evra.\n„U tome će najveće učešće imati drumski saobraćaj, zbog obustave putničkog saobraćaja, teretnog međunarodnog saobraćaja i manje naplate putarina i vazdušni saobraćaj – zbog obustave međunarodnih letova“, objašnjavaju u ministarstvu.\nPrve, preliminarne procene štete u vazdušnom saobraćaju kreću se oko 190 miliona evra, a u drumskom saobraćaju oko 550 miliona evra, od čega oko 160 miliona evra u drumskom prevozu tereta, oko 360 miliona evra u putničkom autobuskom saobraćaju i oko 30 miliona evra usled manjih prihoda od putarine.\nU vodnom saobraćaju, gubici se procenjuju na oko devet miliona evra, a u železničkom saobraćaju (i putničkom i teretnom) na oko 23 miliona evra.\nŠta je sa zaposlenima\nUkupno u oblasti saobraćaja, računajući sve vidove saobraćaja, prema podacima resornog ministarstva, radi oko 120.000 ljudi. Na pitanje šta se dešava sa zaposlenima, sagovornici Nova.rs ističu da su preduzeća u ovom sektoru organizovala svoj rad u skladu sa preporukama Vlade u uslovima epidemije COVID-19.\n„Deo transportnog sektora koji se bavi prevozom putnika je uglavnom obustavio rad, dok su preduzeća koja se bave prevozom tereta u drumskom, železničkom i vodnom saobraćaju i te kako aktivna i zaslužna što u uslovima epidemije koronavirusa ne nedostaje najvažnijih namirnica u prodavnicama, lekova u apotekama i bolnicama i sirovina u fabrikama koje rade. Podsećamo da je u vazdušnom saobraćaju, od uvođenja vanrednog stanja do 14. aprila prevezeno 11.722 naših građana koji su se vratili u Republiku Srbiju, kao i oko 1.500 tona humanitarne pomoći i medicinske opreme“, ističu u Ministarstvu saobraćaja.\nPreduzećima koja posluju u oblasti građevinarstva i saobraćaja dostupan je državni program mera podrške privredi, u okviru koga su i poreski podsticaji i pomoć zaposlenima, kao i dostupni krediti.\nU Ministarstvu saobraćaja ne isključuju mogućnost da uslede i dodatne mere. U tu svrhu, kako kažu, svakodnevno se prikupljaju i analiziraju podaci u oblasti saobraćaja ali i građevinarstva.\n„U martu je upućen poziv građevinskim firmama, udruženjima i komorama da ministastvu dostave svoja mišljenja, predloge i trenutno stanje, kako bi druge mere, pored već pomenutih, koje budu donošene u narednom periodu, bile što kvalitetnije pripremljene“, navode u Ministarstvu saobraćaja.


LAF: Malo funkcionera piše o funkcijama - JuGmedia\nNIŠ – Lokalni antikorupcijski forum iz Niša i Biro za društvena istraživanja iz Beograda pozvali su funkcionere u Srbiji da do ponedeljka, 10. novembra dostave upitnike koje su im ove organizacije poslale.\nU LAF-u podsećaju da su na adrese oko 550 funkcionera poslali anketne upitnike u elektronskoj formi koji, pored ostalog, sadrže pitanja o tome koliko svako od njih ima funkcija, ovlašćenja, poslova, zarada i drugih prihoda, kao i kolikom imovinom raspolaže.\nZamenica koordinatora LAF-a Zorica Miladinović kaže da je od 550 funkcionera u prvih šest dana od dobijanja upitnika, odgovore prosledilo njih sedamdesetak.\n„To je rezultat za koji verujem da bi morao biti bolji. Tačno je da funkcioneri nisu obavezni po zakonu da odgovore na upitnik koji smo im poslali, ali oni imaju moralnu obavezu da to učine zbog nečega što se zove javni interes“, izjavila je Miladinović.\nOna je istakla da građani imaju pravo da znaju ko su, kakvi su i šta rade njihovi funkcioneri jer su ih kao birači birali, a kao poreski obveznici finansiraju njihove plate.\n„Građani imaju pravo da znaju koliko funkcija pojedini funkcioneri obavljaju, na koliko zarada primaju ili da li su zaposlili svoje bliske rođake. Ko nije spreman da odgovori možda nešto krije, ali svakako ne razume dovoljno dobro koliko je velika njegova odgovornost prema građanima“, kazala je Miladinović.\nU LAF-u kažu da su upitnike prvi popunili načelnik Uprave za privredu Dragan Karličić i njegova zamenica Jadranka Stevanović. Od viših funkcionera do sada je popunjeni upitnik do sada poslao samo zamenik gradonačelnika Ljubivoje Slavković. U LAF-u takođe kažu da su zapohvalu i funkcioneri Opštine Crveni Krst jer su pokazali veliko interesovanje da na pravi način odgovore na pitanja iz upitnika.\nUpitnici koji su poslati funkcionerima i koji imaju 18 strana, deo su projekta „Gradovi protiv kumulacije funkcija“, koji je izabran na konkursu Agencije za borbu protiv korupcije. Koordinatorka projekta Vesna Crnogorac kaže da će sve prikupljene informacije pregledati pravni tim, a javnost će sa njim biti upoznata do kraja februara naredne godine.


Nemanja Jovanović putuje u Nemačku na pregled zbog deformiteta kičme | Za media\nČetvorogodišnji Nemanja Jovanović iz Zaječara, u nedelju, 17. marta, sa svojom majkom Jelenom, kreće za Hamburg, u Nemačkoj, gde će sutradan, 18. marta, biti pregledan u dečijoj bolnici „Altona“, potvrdio nam je Nemanjin otac, Ivica.\nKako nam je rekao, danas su dobili potvrdu iz Ministarstva zdravlja da je sve spremno za odlazak u Hamburg gde će najverovatnije boraviti 3 dana.\nPodsetimo, Nemanja od rođenja boluje od deformiteta kičmenog stuba i zbog toga je imao do sada ozbiljne zdravstvene probleme. Iako primećena odmah po rođenju, bolest, zbog nedovoljne razvijenosti koštanog sistema, nije mogla biti otklonjena pre druge godine života.\nPregled u Hamburgu\nDeformitet kičmenog stuba\nMalog Nemanju iz Zaječara operisaće lekari u Nemačkoj\nČetvorogodišnjeg Nemanju Jovanovića iz Zaječara koji je rođen sa deformitetom kičmenog stuba, pregledali su španski...Više\nProdaja ulaznica za humanitarni koncert SRCEM I PESMOM ZA NEMANJU\nPočela je prodaja ulaznica za veliki humanitarni koncert za Nemanju Jovanovića iz Zaječara, koji će biti organizovan u...Više\nSlab odziv na humanitarnom koncertu SRCEM I PESMOM ZA NEMANJU. Nastavljaju se akcije pomoći\nNa sinoćnjem humanitarnom koncertu koji je održan u Zaječaru za pomoć porodici malog Nemanje Jovanovića prikupljeno je...Više


RTS :: Dame iz "Kobri" spremne da čuvaju Predsedništvo\nDruštvo Dame iz "Kobri" spremne da čuvaju Predsedništvo\nsreda, 14. avg 2019, 19:30 -> 21:17\nDame iz "Kobri" spremne da čuvaju Predsedništvo\nZgradu Predsedništva Srbije ubuduće će obezbeđivati pripadnice specijalne jedinice "Kobre".\nJelena Nikolić, stariji vodnik prve klase, kaže da je obezbeđivanje Predsedništva Srbije posao za koji su obučavane.\n"To je posao koji smo mi do sada isto obavljale, tako da neće biti nekih nedoumica, neće biti problema, profesionalno ćemo raditi svoj posao. Sve smo dugo pripadnice Vojske Srbije, prvenstveno pripadnice ove države, ovog naroda i smatram da neće biti nikakvih problema, da neće biti nasilja", ističe Jelena Nikolić.\nOvo je prvi put da će pripadnice u sastavu te jedinice obezbeđivati sedište predsednika Republike.\nPredsednik Aleksandar Vučić najavio je u nedelju da će zgradu Predsedništva obezbeđivati pripadnice "Kobri", nakon što su tokom protesta "Jedan od pet miliona" demonstranti pokušali da nasilno uklone ogradu i uđu u zgradu Predsedništva.\n(četvrtak, 15. avg 2019, 10:31) - Markovljev [neregistrovani]\n(četvrtak, 15. avg 2019, 09:14) - anonymous [neregistrovani]\n(četvrtak, 15. avg 2019, 08:20) - sanja [neregistrovani]\n(četvrtak, 15. avg 2019, 08:18) - anonymous [neregistrovani]\n(četvrtak, 15. avg 2019, 07:10) - Volšebnik [neregistrovani]\n(četvrtak, 15. avg 2019, 05:46) - Pedja [neregistrovani]\n(četvrtak, 15. avg 2019, 03:04) - Danijela [neregistrovani]\n(četvrtak, 15. avg 2019, 00:01) - Jastreb [neregistrovani]\n(sreda, 14. avg 2019, 23:45) - Nikola Radukić [neregistrovani]\n(sreda, 14. avg 2019, 22:51) - Grigorije M. Milićević Micko [neregistrovani]


Egipat: Odložen pretres o Ustavnoj komisiji\nEgipatski Vrhovni ustavni sud je odložio pretres o legalnosti većinski islamističke Ustavne komisije, koja je pripremila nacrt novog Ustava\nSledbenici egipatskog predsednika Muhameda Morsija danas u Kairu održali skupxSledbenici egipatskog predsednika Muhameda Morsija danas u Kairu održali skup\nEgipćani o ustavu treba da se izjasne na referendumu. Sud je danas saopštio da takvu odluku donosi iz „administrativnih“ razloga.\nIstovremeno, pristalice predsednika Muhameda Morsija su okružile zgradu Vrhovnog ustavnog suda. Sud međutim nije odredio datum novog pretresa.\nSudska odluka – bez obzira u čiju korist – predstavljala bi direktan izazov predsedniku, koji je prošlog meseca dekretom prigrabio široka ovlašćenja, koja njega i Ustavnu komisiju stavljaju iznad bilo ikakvog nadzora, uključujući i pravosudni.\nKrajem prošle nedelje, tridesetak hrišćanskih, liberalnih i sekularnih članova Ustavne komisije je bojkotovalo njen rad, u znak protesta protiv – kako tvrde – preotimanja procesa od strane islamista odanih predsedniku Morsiju.


Želite da ovladate veštinama za rad u IT-ju? Najbrže rastuća industrija vam pruža mogućnost da radite najtraženije i najplaćenije poslove današnjice, koje možete naučiti na najbrži mogući način, i to pohađanjem IT kurseva.\nOni će vas osposobiti za rad u različitim granama IT-ja, u zavisnosti od toga za koji sektor se odlučite, a steći ćete znanja i veštine koje ćete znati lako da primenite. Kroz teoriju i praksu, imaćete priliku da se upoznate sa osnovama programiranja, dizajna i multimedije, sa kreiranjem mobilnih aplikacija, od čega ćete moći veoma dobro da zarađujete. Zbog čega treba da izaberete IT kurseve i koje sve kurseve možete da pohađate, saznaćete u ovom tekstu.\nZašto su IT kursevi pravi izbor za vas?\nOblast informacionih tehnologija je veoma razvijena i popularna. S vremenom postaje sve naprednija i bogatija kada je reč o novim otkrićima, pa tako nastaju i nova zanimanja koja traže svoje stručnjake. Poslova u svim granama IT industrije ima napretek, otud veliko interesovanje za rad u ovoj struci.\nNajčešći vid stručnog usavršavanja danas definitivno predstavljaju IT kursevi, koji vas uče najprofitabilnijim veštinama, a pokrivaju više oblasti. Sve veći broj ljudi se odlučuje za pohađanje kurseva, jer su se pokazali kao najbrža i najisplativija metoda za sticanje potrebnih znanja. Postoje različiti nivoi znanja koja ovi kursevi pružaju – u zavisnosti od vašeg prethodnog iskustva. Ukoliko ste početnik, prvo ćete se baviti osnovama, a ubrzo nakon toga možete preći na napredniji nivo.\nS obzirom na to da IT napreduje iz dana u dan, a potražnja za radnicima je izuzetno velika, svi žure da obezbede svoje mesto na nekim od kurseva koji će ih osposobiti za rad u ovoj struci. Sve je veći broj njih koji su popularni, jer vas veoma brzo obuče, a sertifikati vam dodatno olakšavaju put ka zaposlenju.\nNajpopularniji IT kursevi\nU zavisnosti od vašeg interesovanja i nivoa znanja, postoji više IT kurseva koji pružaju jedinstvena znanja i veštine koji vas na pravi način kvalifikuju za određenu oblast. Najpopularniji IT kursevi koje možete da pohađate tiču se sledećih oblasti:\nfront-end development (korisnička strana web programiranja)\nback-end development (serverska strana web programiranja)\nfull stack development (front-end i back-end)\nU okviru kursa se uče i osnove računarskih mreža i operativnog sistema, struktura podataka i algoritma, kao i čitanje i razumevanje koda. Naučićete kako da rešite neki problem, zato nije dovoljno samo pisanje koda već i potpuno razumevanje određenog zadatka.\nNa kursu ćete imati priliku da prođete osnove web developmenta, koje će vas naučiti najpotrebnijim znanjima iz ove oblasti.\nSvaka firma danas ima potrebu za web dizajneri naučiti sve elemente web dizajna, od kojih su najbitniji:\nMarkup jezici (HTML, XHTML i XLM)\nJezici za stilizaciju (CSS i XSL)\nSkriptovanje sa serverske strane (PHP i ASP)\nNaučićete sve što je potrebno za izradu web prezentacije i atraktivnih sajtova, uključujući celokupnu strukturu stranice, formatiranje sadržaja, slike, podešavanje teme, pozadine i boje. Uz sve ove elemente, znaćete da napravite interaktivan sajt i obezbedite nezaboravno korisničko iskustvo. Oni koji su zainteresovani za fotografije i njihovu izradu, mogu se opredeliti za grafički dizajn.\nS obzirom na to da svi tokom korišćenja telefona i tableta najveći deo vremena provode na aplikacijama, nije ni čudo što se beleži neprekidan rast broja mobilnih aplikacija, za čije su kreiranje zaduženi upravo programeri.Broj preuzetih aplikacija raste iz dana u dan, a njihova popularnost je sve veća, zato je njihovo poznavanje izuzetno isplativo, pa se mnogi odlučuju da pohađaju kurs baš iz ove oblasti. Na kursu ćete steći znanja kao što su:\nBićete upoznati sa najpopularnijim operativnim sistemima za mobilne uređaje, kao što su Android i iOS, i njihovim specifičnostima. iOS kursevi su postali veoma popularni, pa je sve veća potražnja i za iOS stručnjacima. A oni koji žele više mogu steći dodatna znanja o tome kako napraviti igrice s obzirom na to da je broj gejmera u svetu pozamašan.\nAdministratori mreža su stručnjaci koji obezbeđuju pravilno funkcionisanje hardverskih i softverskih komponenata, odnosno proveravaju tehničku ispravnost računara i otklanjaju potencijalne kvarove.\nPohađanjem kursa za administratora mreža za kratko vreme ćete steći sva potrebna znanja i veštine, i naučićete kako da rešite bilo koji problem tehničke prirode koji se odnosi na instalacije, projektovanje i održavanje računarskih mreža. Pošto sve kompanije danas raspolažu velikim brojem računara kojima se služi ogroman broj ljudi, velika je verovatnoća da će u nekom trenutku doći do nekog kvara, a prvu pomoć zaposlenima pružiće upravo administratori mreža.\nIT analitičari, poznatiji kao „data scientists”, sve su traženiji na tržištu rada i predstavljaju veoma bitan kadar u okviru kompanije. Glavni zadatak je da analiziraju tržište, pa su prikupljeni podaci od suštinskog značaja za firmu.\nOno što ćete na kusu za IT analitičara naučiti jesu prikupljanje, obrada i analiza raznih podataka koji se tiču aktivnosti korisnika, a odnose se na ukupan broj posetilaca na određenom sajtu ili na analizu ponašanja korisnika prilikom posete sajtu. To ćete postići korišćenjem specijalnih alata namenjenih za tu vrstu analize podataka.\nKrajnji cilj je uspešno pozicioniranje kompanije na webu, a da bi došlo do toga, IT analitičar treba da bude detaljno upoznat sa svim aspektima koji se tiču interneta – zarad boljeg kotiranja. Osim toga, mora da bude aktivni korisnik svih društvenih mreža (Facebook, Instagram, Twitter, LinkedIn), ali i Googlea, i da bude upoznat sa svim procesima reklamiranja.\nObezbedite sebi dobru zaradu u IT industriji\nPotreba za kvalifikovanim kadrom je sve veća jer se IT industrija veoma brzo razvija, pri čemu su i plate na zavidnom nivou. Posao u IT-ju vam garantuje dobru zaradu. Ipak, ona može varirati u zavisnosti od sektora u kojem radite i nivoa na kom ste.\nS obzirom na to da firme teže tome da zaposle stručni kadar, kvalifikovane radnike za određenu oblast, koji će u potpunosti odgovoriti potrebama tržišta, nude im sjajne uslove za rad i pozamašnu svotu novca u odnose na druge poslove.\nZato ne čudi činjenica što je IT sektor danas najpopularniji i što je sve veće interesovanje kako mladih, tako i starijih za ovu struku, pa se najčešće odlučuju za pohađanje IT kurseva.\nZarada od ovog posla raste u skladu sa stepenom vašeg razvoja i ličnog usavršavanja, ali i ulaganjem i postignutim rezultatima, zbog čega su IT stručnjaci konstantno motivisani.\nPostani i ti IT stručnjak\nZainteresovani ste da kročite u IT svet i unovčite svoje znanje i veštine? Upišite neke od IT kurseva i obučite se veoma brzo i lako. Na raspolaganju imate kurseve programiranja, web dizajna, kurseve za kreiranje aplikacija za mobilne telefone i tablete, i kurseve za administratore mreža.\nIskoristite priliku da primenite najprofitabilnija znanja u nekoj od vodećih kompanija. Dobra stvar je što vam ne treba mnogo vremena da biste ih savladali, zato su IT kursevi nešto što će vas motivisati da što pre ostvarite svoje ciljeve.\nProgram New Media Design upućuje u praksu multimedijalnih umetnosti, TV, radio i internet produkcije. Naučićete web dizajn, kao i obradu štampanog i video-materijala. Savladaćete kreiranje prostih i složenih animacija kroz praktične primere. Izučićete savremene metode video-montaže i raditi na projektima postprodukcije reklama i uvodnih špica u programu Adobe Premiere.\nOrganizator: FTN Informatika - centar za obrazovanje u oblasti informaciono komunikacionih tehnologija\nKurs Grafički dizajn i dizajn korisničkog interfejsa je intenzivni kurs, koji treba da obezbedi kompetencije polaznika neophodne za dizajn i pripremu štampe korišćenjem Adobe paketa programa, kao i kompetencije za dizajn korisničkog interfejsa.\nRačunarska grafika - grafički dizajn\nOrganizator: Informacione tehnologije Obuka i Praksa d.o.o.\nIntenzivni kurs grafičkog dizajna u trajanju od 2 meseca + praksa.\nKursevi i obuke za web dizajn koje u toku cele godine organizuje Akademija Oxford u svim svojim poslovnicama, a koje se nalaze širom naše zemlje, su namenjeni onim polaznicima koji žele da savladaju rad u programima iz Adobe paketa. Tako da oni mogu da nauče da koriste program Adobe Dreamweaver, ali i Adobe Fireworks, kao i program Flash, te Flash Action Script 3. Uz to postoji i specijalno osmišljen Adobe paket za web dizajn, a što je zapravo kurs u okviru koga polaznici stiču znanja vezana za rad u sva tri prethodno pomenuta programa.\nSvaka obuka i kurs za grafički dizajn koji se organizuje u okviru Akademije Oxford podrazumeva početni i napredni nivo, a uglavnom se radi o savladavanju programa iz Adobe paketa. Od svih zainteresovanih kandidata se zahteva ne samo da poseduju osnovno znanje rada na računaru, već i da poznaju rad u Windows operativnom sistemu.\nPrema indeksu najvećeg svetskog udruženja IT stručnjaka – IEEE Computer Society, Pajton je trenutno najpopularniji programski jezik.\nMicrosoft Mobile Apps Development\nProgram Microsoft Windows Phone Development je namenjen svima koji žele da postanu profesionalci u razvijanju aplikacija za Windows Phone platformu. Obuhvata osposobljavanje polaznika u radu sa Windows Phone OS, alatkama i tehnikama potrebnim za razvoj Windows Phone aplikacija.\nOsnovni uslov koji svaki kandidat zainteresovan da stekne ovaj sertifikat ima obavezu da ispuni se odnosi na posedovanje MCSA sertifikata (Microsoft Certified Solutions Associate).


Vojna Enciklopedija:Odricanje odgovornosti za pravo - Vojna Enciklopedija\nVojna Enciklopedija:Odricanje odgovornosti za pravo\nOdricanje odgovornosti za pravo\nMOLIMO VAS DA PROČITATE CEO TEKST PRE NEGO ŠTO ZATVORITE OVU STRANU\nVojna Enciklopedija sadrži mnoge članke o pravnoj tematici i zakonima i propisima. Međutim, niko ne daje nikakve garancije, niti tvrdi da su informacije koje ovde možete naći pouzdane. Ne postoji apsolutno nikakva garancija da bilo koja izjava povezana sa pravnim pojmovima jeste istinita, korektna ili precizna. Zakonski i ostali propisi nisu nepromenljivi i mogu se razlikovati od mesta do mesta ili se menjati vremenom, nekad čak veoma brzo i korenito.\nČak iako je izjava o pravnom pojmu, propisu ili zakonu pouzdana, ona može biti takva samo za jednu oblast, regiju ili lokalnu samoupravu za koju je osoba opisala te informacije. Takođe, moguće je da je zakon ili propis stavljen van snage, izmenjen ili dopunjen u međuvremenu od kada je takva informacija stavljena ili poslednji put menjana na Vojnoj Enciklopediji.\nPravne informacije pronađene na Vojnoj Enciklopediji su, u najboljem slučaju, opšte prirode i ne mogu zameniti savet kvalifikovane i stručne osobe odnosno kompetentne osobe sa posebnim znanjem koja može sagledati Vaš slučaj odnosno Vaše specifične okolnosti. Molimo Vas da kontaktirate odgovarajuću advokatsku komoru odnosno udruženje advokata ili sličnu organizaciju advokata, pravnika ili pravnih zastupnika koja Vam može obezbediti da dođete do kompetentnog profesionalnog pravnog zastupnika ako nemate drugog načina da stupite u kontakt sa advokatom, pravnikom, građanskim notarom, pravobraniocem, narodnim advokatom ili nekim drugim, za Vaš slučaj adekvatnim, profesionalcem.\nNi pojedinačni saradnici, operateri, programeri ili darodavci Vojne Enciklopedije niti bilo ko drugi na drugi način povezan sa Vojnom Enciklopedijom ne može preuzeti bilo kakvu odgovornost za rezultate ili posledice bilo kakvog pokušaja korišćenja ili prilagođavanja neke od informacija ili izjava pronađenih na ovom veb sajtu.\nNišta od onog što možete naći na vojnaenciklopedija.com i ne može biti upotrebljeno za pokušaj davanja ili sastavljanja pravnog mišljenja ili saveta ili na neki drugi način uplitanje u pitanje pravne prakse.\nRetrieved from "http://vojnaenciklopedija.com/index.php?title=Vojna_Enciklopedija:Odricanje_odgovornosti_za_pravo&oldid=1014"\nThis page was last edited on September 22, 2016, at 00:17.


Bor bez 40 miliona $ do novog parlamenta - Bor GRAD INFO\nBor bez 40 miliona $ do novog parlamenta\nurednik\t мар 13, 2008 232 0\nN. Sekulić (BIZNIS)\nZbog pada Vlade Srbije i raspuštanja parlamenta, pored zakona koji treba da doprinesu razvoju infrastrukture, saobraćaja, kliničkih centara, sistema za navodnjavanje i zaštitu životne sredine, „na ledu“ je i projekat „Regionalni razvoj Bora“.\nKako Biznis saznaje u Ministarstvu za ekonomiju i regionalni razvoj, projekat „Regionalni razvoj Bora“ je imao dve komponente. Prvu i veću ekološku – za sanaciju ekološke štete nastale dosadašnjim aktivnostima RTB-a Bor, i drugu i manju ekonomsko-socijalnu – za regionalni razvoj, zapošljavanje stanovnika borskog regiona i mikrokreditiranje.\nPredviđeno je da projekat traje pet godina, a ukupna vrednost je oko 40 miliona dolara za obe komponente. Pretpostavka za sprovođenje projekta je uspešna privatizacija RTB-a Bor.\nU Ministarstvu za ekonomiju i regionalni razvoj kažu da pošto ne postoji mogućnost da Skupština Srbije, nakon raspuštanja, donosi zakone, tako će ratifikacija tog sporazuma sa Svetskom bankom morati da sačeka novi skupštinski saziv.


Uhapšeno 11 pripadnika Uprave za indirektno oporezivanje\n26.02.2019. / 11:29\nBANJA LUKA, Pripadnici Agencije za istrage i zaštitu /SIPA/ uhapsili su 11 carinika, službenika Uprave za indirektno oporezivanje /UIO/ BiH zaposlenih na graničkim prelazima Gradiška, Orašje i Šamac, a koji su osumnjičeni za krivična djela primanja dara ili drugih oblika\n16.02.2019. / 12:30\nHESEN – Oko 250 carinskih službenika pretražilo je u četvrtak 17 kuća i kancelarija na području Rajne-Majne, Baden-Virtemberga i Sjeverne Rajne-Vestfalije.\nBivši predsjednik “Nisana” ponovo uhapšen\nTOKIO – Bivši predsjednik “Nisana” Karlos Gon formalno je danas ponovo uhapšen, čime je spriječeno da izađe iz pritvora uz plaćanje kaucije.\n“Huawei” nikada nije pravio bezbjednosne probleme\n10.12.2018. / 9:40\nPEKING – Kinesko Ministarstvo spoljnih poslova saopštilo je danas da nikada nije čulo da je neka država imala bezbjednosni problem zbog kompanije “Huawei”, nakon što je njen visoki zvaničnik uhapšen u Kanadi.\nSIPA privela direktora ASA osiguranja Feđu Morankića i direktoricu ASA-servis doo Almu Moranjkić\n15.02.2018. / 10:30\nSARAJEVO, Po nalogu Tužilaštva Kantona Sarajevo, Državna agencija za istrage i zaštitu (SIPA) danas je privela direktora ASA osiguranja Feđu Morankića i direktoricu ASA-servis doo Almu Moranjkić, saznaje “Avaz”.\nUhapšena službenica RUGIP-a danas na saslušanju u tužilaštvu\n17.11.2017. / 12:39\nBANJALUKA – Službenica Republičke uprave za geodetske i imovinsko-pravne poslove (RUGIP) RS Doris Kremenović, koja je juče uhapšena na radnom mjestu, danas će biti predata Republičkom javnom tužilaštvu RS i protiv nje će biti podnesen izvještaj za zlupotrebu službenog položaja\nUhapšena službenica RUGIP-a Doris Kremenović\n16.11.2017. / 17:28\nBANJALUKA – Inspektori Ministarstva unutrašnjih poslova (MUP) RS danas su u popodnevnim časovima uhapsili službenicu Republičke uprave za geodetske i imovinsko-pravne poslove (RUGIP) RS Doris Kremenović koja je povezana sa aferom „Građa“, otkriva poslovni portal CAPITAL.ba.\nU Agrokoru uhapšeno 12 osoba\n17.10.2017. / 9:20\nZAGREB, U istrazi o nezakonitostima u “Agrokoru” danas je u Hrvatskoj uhapšeno 12 osoba, odnosno svi osumnjičeni osim osnivača koncerna Ivice Todorića i njegovih sinova Ante i Ivana koji nisu u Hrvatskoj.\nUhapšen bivši pravobranilac Mirko Stojčinović\n03.07.2017. / 9:37\nBANJALUKA, Mirko Stojčinović, bivši zamenik pravobranioca RS u Banjaluci, uhapšen je jutros u svojoj kancelariji u zgradi Republičke uprave za geodetske i imovinsko-pravne poslove (RUGIP) u Banjaluci.\nUhapšen potpredsjednik kompanije Samsung elektroniks\n17.02.2017. / 9:22\nSEUL, Potpredsjednik kompanije Samsung elektroniks Li Džae Jong uhapšen je u okviru istrage o korupciji koja je dovela do opoziva južnokorejske predsjednice Park Geun Hje.\nHapšenje direktorice prepolovilo kredite IRB-a\n03.01.2017. / 16:44\n– Polovina odobrenih kredita u prošloj godini odnosi se na stambene – U 2015. najviše kredita odobreno bez finansijskog posrednika – Padu kredita doprinijelo ukidanje direktnih plasmana, hapšenje direktorice i pad kupovne moći BANJALUKA, Investiciono-razvojna banka (IRB) Republike Srpske odobrila\nTurska: Pretresi u 44 firme, uhapšeno 120 direktora\n16.08.2016. / 16:30\nISTANBUL, Turska policija izvela je istovremene pretrese u 44 firme u Istanbulu, s nalozima za hapšenje 120 direktora u sklopu istrage o prošlomjesečnom pokušaju puča, javila je državna agencija Anadolija.\nUhapšen Darko Jeremić osumnjičen u predmetu “Bobar banka”\n28.06.2016. / 10:13\nSARAJEVO, Na osnovu potjernice raspisane na zahtjev Tužilatva BiH, na graničnom prelazu između Srbije i BiH, lišen je slobode Darko Jeremić (1975.), osumnjičen u predmetu “Bobar banka”, saopštili su iz Tužilaštva BiH.\nZbog mita uhapšen gradonačelnik Bihaća\n15.06.2016. / 11:10\nBIHAĆ, Pripadnici Federalne uprave policije uhapsili su jutros gradonačelnika Bihaća Emdžada Galijaševića, potvrđeno je za N1 iz Tužilaštva Unsko-sanskog kantona.


RTCG - Radio Televizija Crne Gore - Nacionalni javni servis :: Društvo :: Tivat jedan od domaćina Igara malih zemalja Evrope\nCOK SAOPŠTIO 14. 12. 2018. 09:58 >> 09:42 1\nTivat će biti jedan od domaćina 18. Igara malih zemalja Evrope /IMZE/ koje će se sljedeće godine održati od 26. maja do 2. juna, u organizaciji Crnogorskog olimpijskog komiteta /COK/.\nPredsjednik opštine Tivat Siniša Kusovac razgovarao je tim povodom sa predstavnicima COK-a Igorom Vušurovićem i Borisom …\nU okviru multisportskog takmičenja, u Tivtu će, u sportskom centru Župa, biti održan petodnevni turnir u stonom tenisu čime će i grad Tivat bio uključen u organizaciju.\nPredsjednik Kusovac je izrazio spremnost Opštine Tivat da pomogne u organizaciji i bude najbolji domaćin sportistima i drugim gostima.\n“Mi želimo da predstavimo Tivat i sve što on ima i nudi, na najbolji mogući način. Vjerujemo da imamo šta da pokažemo i najelitnijim gostima ovog takmičenja”, rekao je predsjednik.\nVušurović je istakao da se tokom petodnevnog događaja očekuje dolazak više od 200 novinara koji će izvještavati o sportskim dešavanjima ali i prenositi impresije o gradovima domaćinima i onome što nude.\n“Pred nama je najveći sportsko-organizacioni izazov sa kojim se Crna Gora susreće u svojoj sportskoj istoriji. Ugostićemo i devet ministara sporta, kao i neke vrlo značajne ličnosti na svjetskom nivou, budući da je ovo, pored sportskog, istovremeno i važan političko-ekonomski događaj”, rekao je Vušurović.\nNa Igrama malih zemalja Evrope Crna Gora nastupa od 2011. godine a punopravno članstvo u asocijaciji stekla je dvije godine ranije na skupštini održanoj na Kipru. Po principu kružnog sistema, sve zemlje članice imaju obavezu organizovanja takmičenja u razmaku od dvije godine.\nAsocijaciju čini devet nacionalnih olimpijskih komiteta čije zemlje imaju manje od milion stanovnika: Andora, Malta, Monako, Luksemburg, Lihtenštajn, Island, Kipar, San Marino i Crna Gora. Ovo međunarodno sportsko takmičenje prepoznato je u svijetu preko EOK /Evropski olimpijski komitet/, kao i MOK (Međunarodni olimpijski komitet).\nNakon svečane ceremonije zatvaranje IMZE u San Marinu 2017. godine, Crna Gora i naš olimpijski komitet zvanično su počeli sa pripremama za organizaciju ovog multisportskog takmičenja.\nTivat Crnogorski olimpijski komitet\nSen Sjur Mer zainteresovan za bratimljenje sa Tivtom


Sakašvili nakon hapšenja započeo štrajk glađu - BKTVNews\nSakašvili nakon hapšenja započeo štrajk glađu\n09. Decembar 2017. u 08:56\nPhoto: AP/Efrem Lukatsky, Evgeniy Maloletka\nBivši predsednik Gruzije i lider ukrajinske opozicione stranke Pokret novih snaga Mihail Sakšvili objavio je na Fejsbuku da su ga ukrajinske vlasti ponovo uhapsile, a to je, takođe na Fejsbuku, potvrdio glavni tužilac Ukrajine Jurij Lucenko.\nU međuvremenu, Sakašvili je u zatvoru započeo štrajk glađu, saopštio je njegov advokat, prenosi agencija Tass.\n"Hitno. Uhapsili su Mihaila Sakašvilija", navodi se na Sakašvilijevoj Fejsbuk stranici, i pozivaju se njegove pristalice da protestuju ispred pritvorskog centra u kojem se nalazi pre nego što bude odveden na suđenje, prenosi Rojters.\nAP prenosi da je glavni tužilac Ukrajine Lucenko na svom profilu takođe naveo da je policija uhapsila Lukašenka i da se on nalazi u izolaciji.\nTokom noći više od stotinu pristalica Sakašvilija okupilo se u blizini pritvorskog centra u kome se nalazi Sakašvili, javio je Tass.\nKako je AP preneo u sredu, pristalice lidera ukrajinske opozicije i bivšeg predsednika Gruzije, sukobile su se sa policijom koja je pokušala da ga po drugi put uhapsi, u kampu koji su demonstranti postavili ispred zgrade parlamenta u Kijevu.\nTo je bio drugi neuspeli pokušaj policije da uhapsi Sakašvilija, nakon što ga je policija u utorak privela u njegovom stanu, ali je on pobegao uz pomoć demonstranata koji su se okupili u znak protesta protiv njegovog hapšenja.\nPokušaji da se Sakašvili uhapsi probudili su strahove da bi Ukrajina mogla da se suoči sa najžešhom političkom krizom otkako je 2014. tamo izbila revolucija, navela je američka agencija.\nSakašvili je ranije tog dana poručio da se neće predati ukrajinskim vlastima nakon što mu je tužilaštvo dalo ultimatum od 24 sata za predaju, a svemu tome je prethodila drama pošto je Sakašvili, lider ukrajinskog opozicionog Pokreta novih snaga i bivši guverner ukrajinskog regiona Odese, pretio da će skočiti sa krova kuće u Kijevu.\nAP je tada naveo da Sakašvili i njegove pristalice "kampuju" ispred zgrade parlamenta zahtevajući ostavku ukrajinskog predsednika Petra Porošenka.\nTagovi: sakašvili, ukrajina, hapšenje, štrajk gladju,


BalkanMagazin :: Bager „800“ ponovo kopa ugalj u Kostolcu\nBager „800“ ponovo kopa ugalj u Kostolcu\nsreda, 26. novembar 2014 05:39\nSopstvenim sredstvima, trudom i znanjem zaposlenih TE KO „Kostolac“ je u potpunosti revitalizovao najveći bager za kopanje uglja u kopu Drmno, koji je stradao tokom ovogodišnjih poplava, kada je deo ugljenog ležišta kopa poplavljen. Bager „SchRs 800“ juče je svečano pušten u rad a ministar energetike Aleksandar Antić je sa kopa poručio građanima da je „elektroenergetski sistem Srbije je stabilan“.\nBager „SchRs 800“, koji je tokom letošnjih poplava ostao zarobljen u vodi i mulju zaposleni u Privrednom društvu Termoelektrane i kopovi „Kostolac“ izvukli su na suvo i sopstvenim sredstvima i radom potpuno revitalizovali.\n„Sa ponovnim startom ovog bagera kop „Drmno“ je od danas spreman za maksimalnu proizvodnju uglja, koja nam je neophodna u zimskim mesecima,“ rekao je juče, prilikom svečanog puštanja u rad bager „SchRs 800“ ministar rudarstva i energetike Aleksandar Antić. „To je i dokaz da je naš elektroenergetski sistem žestoko pogođen majskim poplavama i junskim bujicama izuzetno sposoban, fleksibilan i na kraju potpuno spreman za zimsku sezonu. Imali smo velikih problema ove godine, ali su zaposleni u Elektroprivredi Srbije, zaposleni u Rudarskom basenu „Kolubara, TENT-u i TE KO „Kostolcu“ pokazali da su najveća vrednost ove kompanije. Ovaj bager je 100 odsto urađen u okviru kapaciteta TE „Kostolac“ i kopa „Drmno“. Građani Srbije imaju još jedan dodatni razlog da mirno spavaju, da budu potpuno svesni i sigurni da će energetska stabilnost zemlje biti apsolutna, što se tiče električne energije. Zato želim da izrazim zahvalnost Vlade Srbije i, pre svega, građana Srbije zaposlenima koji su u izuzetno teškim uslovima izvadili bager iz mulja. Ta je operacija trajala gotovo dva meseca i zatim su ga u rekordno kratkom roku, sopstvenim sredstvima i radom stavili u funkciju“, poručio je Antić naglašavajući da je TE KO „Kostolac“ jedan od najznačajnijih faktora našeg elektroenergetskog sistema.\nRevitalizacija Bloka 1 termoelektrane u Kostolcu biće završena u drugoj polovini decembra i na zimu će raditi punom snagom, što je, prema Antićevim rečima, bitno za elektroenergetski sistem, s obzirom da ćemo tek u januaru ili februaru imati sve potrebne količine uglja da bi svi blokovi u TENT-u radili punim kapacitetom.\nKop „Drmno“ bio je zahvaćen velikim padavinama i bujicama u julu ove godine, nakon čega su ispod 1,5 miliona kubika vode u mulju ostali zatrpani vodeći bager za proizvodnju uglja „800“, tri pogonske stanice i jedan rotorni bager „470“.\nDragan Jovanović, direktor TE KO „Kostolac“ kaže da su 12. septembra zaposleni na kopu „Drmno“ uspeli da bager „SchRs 800“ oslobode iz mulja i od tada traje remont.\n„Obavljena je kompletna revizija svih mašinskih uređaja i svih električnih instalacija, kako energetskih tako i sistema za upravljanje. Bager je krenuo u redovnu proizvodnju i njegov rad će obezbediti, posebno u zimskom periodu, dnevnu proizvodnju od 30.000 tona uglja, što je potrebno za rad svih blokova u Kostolcu u punom teretu. Očekujemo krajem decembra da pokretanjem Bloka B1, posle revitalizacije, sva postrojenja rade punim kapacitetom. Do tada ćemo se postarati da deponije uglja budu potpuno popunjene, što nam daje određenu rezervu za rad u zimskom periodu“, rekao je Jovanović dodajući da se „možemo nadati da neće biti poremećaja u proizvodnji do proleća, kada se očekuju novi remonti.“\nZa tri meseca iz poplavljenog dela kopa „Drmno“ ispumpano je 1,5 miliona kubika vode, urađen je remont rudarske mehanizacije za kopanje uglja i rekonstruisan je transportni sistem za izvoz uglja dugačak 2,5 kilometra. Iz mulja su, osim bagera, izvučene i dve pogonske stanice „B 1800“, dok se i dalje radi na oslobađanju još jednog bagera, jedne pomoćne mašine i jedne pogonske stanice, koje se nalaze ispod 800 hiljada kubika mulja.\nEksploatacione rezerve uglja Kopa „Drmno“ procenjene su, inače, na više od 2,5 miliona tona, a na kostolačkim deponijama nalazi se oko 500.000 tona odloženog uglja.


Agencija Standard and Poor’s potvrdila stabilne izglede za povećanje kreditnog rejtinga Srbije\nU okviru svojih redovnih aktivnosti na proceni rejtinga, agencija Standard and Poor’s zadržala je rejting Srbije na nivou BB+, uz potvrđivanje stabilnih izgleda za njegovo dalje povećanje u narednom periodu. Stabilni izgledi za dalje povećanje rejtinga zadržani su uprkos povećanim rizicima izazvanim pandemijom virusa COVID-19 zahvaljujući drastičnom povećanju otpornosti Srbije u odnosu na period pre jedne decenije. Agencija ističe povećanu otpornost Srbije na međunarodne šokove zahvaljujući bitno ojačanim deviznim rezervama i stvorenom fiskalnom prostoru tokom prethodne pola decenije, što je omogućilo brzu reakciju nosilaca ekonomskih politika prilikom izbijanja pandemije.\nU izveštaju se navodi da je Srbija u krizu ušla sa znatno manjim neravnotežama u odnosu na prethodnu krizu i da je bila spremna da odgovori na najnovije izazove. Posebno se ističe da je kredibilna monetarna politika bila važan faktor zadržavanja rejtinga i stabilnih izgleda za njegovo dalje povećanje. Centralna banka ima operativnu nezavisnost i duže od pola decenije čuva inflaciju na niskom nivou koristeći tržišne monetarne mehanizme.\nAgencija naglašava i značaj preduzetih mera Vlade i Narodne banke Srbije, koje su donele paket ekonomskih mera u vrednosti od 11% bruto domaćeg proizvoda kako bi se ublažili negativni efekti pandemije. Referentna kamatna stopa je smanjivana, bankama je obezbeđena i dodatna likvidnost putem svop linija i repo aukcija, a relativna stabilnost dinara prema evru očuvana je i putem intervencija na deviznom tržištu.\nPovodom odluke agencije Standard and Poor’s da zadrži rejting Srbije i stabilne izglede za njegovo povećanje, guverner Jorgovanka Tabaković istakla je da doneti paket ekonomskih mera daje rezultate koji se vide u očuvanju zaposlenosti u ključnim sektorima privrede, što jeste ključno u ovim vanrednim okolnostima.\n„Uprkos ogromnoj šteti koju je pandemija nanela svetskoj ekonomiji, međunarodni akteri Srbiju i dalje vide kao zemlju sa odličnom perspektivom rasta u srednjem roku i zemlju koja je sprovedenim reformama povećala spremnost svoje ekonomije da odgovori na sve izazove iz međunarodnog okruženja”, istakla je guverner Jorgovanka Tabaković. „I poslednje junsko smanjenje referentne kamatne stope, treće od marta, pokazuje našu odlučnost da podržavamo brz oporavak i privredni rast. Rezultati koji se ogledaju u niskoj inflaciji dugi niz godina omogućavaju nam da reagujemo kamatnim stopama, a po potrebi i svim drugim instrumentima i u koordinaciji sa svim nosiocima ekonomske politike u Srbiji kako bismo i dodatno uticali na povoljnije uslove finansiranja naše privrede i građana.“\nU prilog činjenici da je Srbija sada otpornija na međunarodne šokove, agencija Standard and Poor’s navodi i znatno manju zavisnost od finansiranja putem kratkoročnih portfolio investicija u poređenju s periodom nakon velike finansijske krize, kada se deficit pretežno finansirao ovim sredstvima. Navodi se i da su devizne rezerve dostigle rekordne nivoe, kao i da je Narodna banka Srbije očuvala inflaciju na nivou ispod 2% u prethodnih šest godina, što je znatno niže od inflacije u periodu od 2003. do 2012. godine, kada je inflacija u više navrata dostizala dvocifreni nivo.\nKao faktor koji doprinosi očuvanju rejtinga Srbije i izgleda za njegovo povećanje ova agencija ističe i stabilnost bankarskog sektora, s prosečnim pokazateljem adekvatnosti kapitala na nivou od 22,7% u martu ove godine. Napominje i da je bankarski sektor podržavao privredni rast, pri čemu se navodi da je učešće problematičnih kredita u ukupnim kreditima smanjeno na 4% u martu, što je drastično niže od 22% iz 2015. godine.\nKao faktore koji bi mogli da utiču na povećanje rejtinga u narednom periodu agencija Standard and Poor’s ističe nastavak priliva po osnovu stranih direktnih investicija, koji bi doprineo daljem povećanju otpornosti platnog bilansa, daljem rastu priliva po osnovu izvoza i povećanju deviznih rezervi.\nU izveštaju agencije se navodi i da će oporavak naše privrede zavisiti od kretanja u ekonomijama naših najvažnijih trgovinskih partnera, s obzirom na to da je srpska ekonomija danas znatno otvorenija nego što je to bio slučaj pre jedne decenije. „Pažljivo ćemo pratiti kretanja u međunarodnom okruženju i reagovati pravovremeno kako bismo efekte krize sveli na najmanju moguću meru. Verujem i da će koordinirane akcije monetarne i fiskalne politike u mnogim zemljama sveta doprineti povoljnijim uslovima finansiranja i podsticanju oporavka globalne privrede”, ističe guverner. „Kao i do sada, Narodna banka Srbije će ostati garant stabilnosti na finansijskom tržištu u Srbiji.”


EUnet i UNICEF – Čestitke pune života EUnet i UNICEF – Čestitke pune života – Personal magazin\nKompanija EUnet je podržala akciju “Čestitke pune života”, kojom UNICEF obeležava jubilej 60 godina rada na programu prodaje čestitki i poklona. Na ovaj način kompanija Eunet je dala svoj doprinos…\nKompanija EUnet je podržala akciju “Čestitke pune života”, kojom UNICEF obeležava jubilej 60 godina rada na programu prodaje čestitki i poklona. Na ovaj način kompanija Eunet je dala svoj doprinos globalnoj kampanji, kojom UNICEF želi da istakne značaj programa prodaje čestitki za milone dece širom sveta koja dobijaju pomoć zahvaljujući prihodu ostvarenom od ovog programa.\nUNICEF novogodišnje čestitke, već 60 godina, predstavljaju vesnike radosti onima koji primaju ovaj jedinstven izraz prijateljstva, kao i deci koja kroz UNICEF-ove programe dobijaju šansu za lepši život i bolju budućnost.\nKupovina bilo koje UNICEF novogodišnje čestitke ili poklona, pruža direktan doprinos unapređenju stanja dece u Srbiji, jer čitav ostvaren prihod od prodaje u našoj zemlji se koristi za UNICEF programe u Srbiji.\nUključite se i vi, kupite UNICEF-ovu novogodišnju čestitku, poklonite je nekoj dragoj osobi, i na taj način pomozite deci u našoj zemlji kojoj je pomoć najpotrebnija. Čestitke i UNICEF proizvode možete naručiti popunjavanjenem narudzbenice i slanjem na fax: 011/360-2-199, putem sajta www.unicef.rs ili putem telefona 011/360-2-142 i 011/360-2-111\nEUnet i UNICEF – Čestitke pune života was last modified: November 5th, 2009 by Redakcija\nEISA nagrada za Samsung G810


Donacije za četiri opštine, medju njima i Vlasotince - JUGPRESS\nDonacije za četiri opštine, medju njima i Vlasotince\nĆuprija, Trstenik, Užice i Vlasotince su prve četiri lokalne samouprave koje su završile sve infrastrukturne projekte koje su predložili njihovi građani, a od Vlade Švajcarske dobili su donaciju u ukupnom iznosu nešto više od četiri miliona dinara, saopštio je danas program “Reforma poreza na imovinu”.\nOve četiri lokalne samouprave ukupno su završile 33 infrastrukturna projekta u njihovoj nadležnosti i koje su građani predlagali, a zajedničko svim gradovima i opštinama je da su u svakom građani tražili nova dečija igrališta.\nVlada Švajcarske je sve ove projekte podržala u iznosu od 30 do 40 procenata od ukupne sume novca koju je izdvojila opština.\n“Na taj način želimo da osnažimo lokalne samouprave u našoj zemlji da što više uključuju građane u to kako se troši novac iz investicionog dela budžeta opština. To je inače i njihova zakonska obaveza od polovine 2018. godine“, rekao je stručnjak na švajcarskom programu “Reforma poreza na imovinu” Branislav Milić.\nOn je najavio i da bi do kraja aprila svoje infrastrukturne projekte trebalo da završe i opštine Mali Zvornik, Topola, Ljubovija i Bojnik, i da će i one dobiti donaciju Vlade Švajcarske u iznosu nešto većem od četiri miliona dinara.\nU drugoj polovini 2021.godine počinje nova faza programa “Reforma poreza na imovinu”, i tada će, kako je navedeno u saopštenju, i ostale lokalne samouprave u Srbiji imati priliku da se prijave za bespovratne grantove, koje je obezbedila Vlada Švajcarske, za projekte koje predlože njihovi građani. (kraj) vip/mr 14:43


Tag / FK Ferencvaroš / Vesti online\nMađarski vicešampion Ferencvaroš pretrpeo je u 11. kolu prvi poraz u prvenstvu (1:0), a pogodak je primio s protivničke polovine.\nRebrov umesto Dola na klupi Ferencvaroša\nProslavljeni ukrajinski fudbaler je imenovan za trenera vodećeg tima mađarskog prvenstva.\nAbraham Frimpong otišao u Mađarsku\nNovi klub štopera iz Gane biće Ferencvaroš, Crvena Zvezda dobija 300.000 evra od ovog transfera.\nNovi preokret: Partizan ne gostuje u Budimpešti\nNemac pogurao Albance spektakularnim autogolom, Hodža dokusurio Mađare (VIDEO)\n22:00 >> 20:14\nDrogba nije ozbiljno povređen\nDidije Drogba je tokom prijateljskog meča sa Ferencvarošem zaradio povredu zgloba, pa su mnogo brže bolje požurili da objave vest kako će pauzirati čak šest meseci.\nČelzi dobio Ferenvcaroš u Budimpešti, ali glavobolju donela povreda Drogbe\nU generalnoj probi pred početak sezone u Premijer ligi Čelzi je savladao Ferencvaroš u Mađarskoj rezultatom 2:1 posle preokreta u drugom poluvremenu. Plavci su u punom sastavu gostovali u...\nTragična smrt fudbalera Ferencvaroša\nAkim Adams preminuo od moždanog udara, prenosi "Mocart sport".\nMilanović: Zvezda i Partizan će otići u istoriju!\nPredsednik fudbalskog kluba Jagodina Goran Milanović rekao je danas da će državni projekti Crvena zvezda i Partizan otići u istoriju, hteli to oni ili ne, ako ne promene način funkcionisanja i...


Izvor: Scandal.rs, 10.Jun.2019, 12:35\nKoliki je Aco Pejović šmeker pokazao je kada je svojoj Muzičkoj školi “Vasa Pavić” u Podgorici donirao 10 violina, pet violončela i 10 pulteva! Gest zaista vredan ogromnog poštovanja, ali da krenemo redom. Direktorka pomenute Umetničke srednje škole za muziku i balet Zoja Đurović bila je Pejovićeva profesorka tokom njegovog školovanja, a mnogo njegovih prijatelja The post Aco Pejović poklonio deset violina i pet violončela svojoj školi appeared first on Scandal portal.\nKoliki je Aco Pejović šmeker pokazao je kada je svojoj Muzičkoj školi “Vasa Pavić” u Podgorici donirao 10 violina, pet violončela i 10 pulteva! Gest zaista vredan ogromnog poštovanja, ali da krenemo redom. Direktorka pomenute Umetničke srednje škole za muziku i balet Zoja Đurović bila...


Promovisan roman „Tajna vile na Dedinju“ – Podrinske\nPromovisan roman „Tajna vile na Dedinju“\nAutora mr Slobodana Smiljanića\nRoman „Tajna vile na Dedinju“ autora mr Slobodana Smiljanića, šabačkog advokata i magistra prava, promovisan je u petak 15. novembra, u Kulturnom centru. Predstavljanju u Šapcu prethodile su promocije u Krupnju i na Sajmu knjiga u Beogradu. O knjizi, čija je fabula smeštena u Beograd 2037.godine, govorio je istoričar Narodnog muzeja u Šapcu Nebojša Cvejić, direktor izdavačke kuće „Ekograf“ Ivica Radanović i sam autor.\nPrema rečima Cvejića, magistar Slobodan Smiljanić pravi razliku u žanrovskom određenju, gde se u novom romanu iskazuje kroz nov književni vid. Hrabro je uplivao u futuristički triler i to sa radnjom koja je bliska savremenim događajima i razumljiva čitaocu. Centralna ličnost dela je Julijana, predsednica neke buduće Srbije, na koju se sprema atentat.\n„Na novoizabranu predsednicu Srbije usmerena je glavna pažnja i čitava radnja plete se oko nje. Radnja obuhvata kratak vremenski period od nekih mesec i po dana (druga polovina maja- kraj juna). Pisac uvodi veliki broj likova, onako kako je to i ranije činio, da bi ih, kako tok romana odmiče, sve doveo u međusobnu interakciju. Svi su oni, manje- više povezani, utiču na dešavanja i sudbine jedni drugih i neretko, jedni drugima rade o glavi. Sama radnja je tečna, odvija se brzo i ispunjena je aktivnostima svih aktera“, navodi istoričar.\n-Nova predsednica republike će doći na vlast 2037. godine uz pomoć njenog supruga iz Nemačke, kapitaliste sa kojim je u vanbračnoj zajednici. Odabrali su gde će stanovati i živeti u Beogradu, sagradili su vilu zajedno, a najveći deo novca je uložio upravo nemački kapatilasita. Tu knjigu treba čitati i razumeti između redova, pošto apostorfiram današnje vreme u odnosu na vreme koje dolazi 2037.godine- objasnio je autor, koji je roman napisao za samo dva i po meseca.\nOd 2016. godine, od kada se bavi pisanjem, Smiljanić je do sada napisao pet romana, i završava šesti. Ovo pitko i zanimljivo štivo lako se čita i ne dozvoljava da se od njega odvrati pažnja. U muzičkom delu programa nastupila je učenica Šabačke gimnazije Mina Đukić i Edi Tajm, profesor muzike iz Sremske Mitrovice.


Ministar Vujović: Srbija došla do tačke sa koje nema povratka.. | Web-Tribune.com\nHome / SRBIJA / Ministar Vujović: Srbija došla do tačke sa koje nema povratka..\n21. aprila 2017.\tSRBIJA Leave a comment\nMinistar finansija Dušan Vujović razgovarao je s predstavnicima MMF o sprovođenju strukturnih reformi u Srbiji i ključnim parametrima sedme revizije aranžmana.\nSastanak je održan na prolećnom zasedanju MMF-a i Svetske banke.\nVujović je zahvalio delegaciji MMF na čestitkama za postignute rezultate i dodao da je Srbija u sprovođenju strukturnih reformi došla do tačke sa koje nema povratka, navodi se u saopštenju.\nOn je rekao da je “fokus usmeren ka očuvanju postignutih rezultata, uz balansiranu političku neutralnost”.\n“Srbija nema alternativu na putu ka EU osim da nastavi reforme koje je započela.\nNamera nam je da stvorimo ekonomiju koja će biti konkurentna drugim ekonomijama Evrope uz pronalaženje najboljih načina da savladamo izazove tranzicionog perioda u kojem se Srbija nalazi”, rekao je Vujović i dodao da je saradnja Vlade Srbije i predstavnika misije MMF uspešna na svim poljima.\n“Postalo je jasno da se mere koje su dogovorene programom uspešno sprovode i zbog toga će ova međunarodna finansijska institucija nastaviti da pruža savetodavnu i tehničku podršku Vladi Srbije“, istakao je Ruf i izrazio pozitivna očekivanja od predstojeće, sedme revizije aranžmana MMF-a sa Srbijom.\nVujović se na marginama skupa u Vašingtonu sastao i s predstavnicima Međunarodne finansijske korporacije (IFC), koju je predvodio potpredsednik Dimitris Ciciragos.\nTeme sastanka bile su unapređenje finansijske i savetodavne podrške koju Srbija dobija od IFC za posebno pojednostavljivanje uvozno-izvoznih procedura, rešavanje problema nenaplativih dugova, smanjenje troškova, privlačenje investicija i podizanje konkurentnosti u oblasti poljoprivrede.\nVujović je istakao da podrška koju Srbija dobija od IFC doprinosi rastu kredita za mala i srednja preduzeća, otvaranju novih radnih mesta i poboljšanju kvaliteta upravljanja u privatnom sektoru, dodajući da će prioriteti u narednom periodu biti da se pronađu novi načini kako bi ta međunarodna korporacija što efikasnije podržala privatni sektor, navodi se u saopštenju Ministarstva finansija.\nTags Ministar Vujović MMF Srbija\nPrevious Asad: Ako turske i američke trupe ne odu same iz Sirije- isteraćemo ih silom!\nNext Kada ga je dohvatio ruski FSB, glavni terorista je vikao: „Jao, boli!“ (VIDEO)


Potpredsednik SAD bio meta bombaša samoubice\nРубрика: Свет Аутор: Преузето пута прочитано Датум: 28.02.2007 Одштампај\nU napadu bombaša samoubice na najveću američku bazu u Avganistanu, koji se dogodio baš u vreme polutajne posete američkog potpredsednika Dika Čejnija, poginule su 23 osobe, a dvadesetak je ranjeno.\nIako su predstavnici američke vojske tvrdili suprotno, talibani su saopštili da je meta jučerašnjeg napada na bazu Bagram, 60 kilometara od prestonice Kabula, bio upravo američki potpredsednik.\n„Naša meta je bio Čejni”, rekao je portparol talibana mula Hajat Kan u telefonskoj izjavi Rojtersu. On je čak naveo i ime napadača Avganistanca koji je pokušao da dođe do Čejnija, jer se „znalo da će ovaj odsesti u bazi”.\nBombaš samoubica je aktivirao eksplozivnu napravu ispred glavnog ulaza, u trenutku dok su zaposleni čekali da uđu u Bagram, gde su pored američkih, smešteni pripadnici iz sastava NATO-a i drugih savezničkih snaga. Potvrđeno je da je poginuo jedan američki i jedan južnokorejski vojnik, dok se identitet ostalih žrtava utvrđuje.\nMeta bombaškog napada na američku vojnu bazu u utorak u Avganistanu bio je potpredsednik SAD Dik Čejni, saopštili su talibani.”Meta nam je bio… Čejni”, u pozivu sa nepoznate lokacije, portparol talibana mula Hajat Kan. Američka vojska potvrdila je da Čejni nije povredjen, jer se u trenutku napada nalazio “na sigurnom unutar baze” u Bagramu. Portparol američke vojske Viljem Mičel je rekao da Čejni nije bio blizu mesta eksplozije, ali nije mogao da kaže koliko je ljudi u njoj stradalo.\nČejni je prošao bez povreda i nekoliko sati posle eksplozije otišao je na ranije dogovoren razgovor sa avganistanskim predsednikom Hamidom Karzaijem.\nBagram je jedno od najbolje čuvanih mesta u Avganistanu i ovakvi incidenti su dosta retki. SAD imaju u Avganistanu oko 27.000 vojnika.\nRojters je naveo da je do nenajavljene Čejnijeve posete Bagramu došlo posle upozorenja Vašingtonu da se Al Kaida i njeni saveznici talibani u Avganistanu i susednom Pakistanu spremaju za krvavu prolećnu ofanzivu protiv stranih trupa čim se sneg otopi.\nSamo prošle godine je oko 4.000 ljudi ubijeno u borbama i to je bila najkrvavija godina od svrgavanja talibanskog režima posle invazije SAD na tu azijsku zemlju krajem 2001. godine.\nČejni je juče doputovao u Avganistan iz Pakistana, gde je predsednika Perveza Mušarafa, bliskog američkog saveznika, upozorio da mora da učini mnogo više da bi zaustavio talibane i druge militante, posebno pripadnike Al Kaide, koji koriste pakistansku teritoriju za skrivanje i obuku. Avganistan i Pakistan dele 2.250 kilometara granice, pa mnogi talibanski borci deluju iz baza na pakistanskoj strani.\nČejnijeva poseta zemljama u ovom regionu bila je obavijena velom tajne. Predstavnici medija koji su znali za planove drugog čoveka SAD bili su zamoljeni da to ne objavljuju dok Čejni ne poleti iz Pakistana, što izgleda govori o sve većoj zabrinutosti SAD zbog jačanja pobunjeničkih snaga u regionu, ali i o sumnji u lojalnost pakistanskih službi bezbednosti, piše „Njujork tajms”.\nAmerički potpredsednik je iz Avganistana odleteo u Oman.\n« « Претходне вести: Nema vajde od Srbije\nНаредне вести: Industrijska proizvodnja veća za 11 % » »


Vikend košarke bez publike u Boru – RADIO TELEVIZIJA BOR\nVikend košarke bez publike u Boru\nBOR – Rukometašice Bora u nedelju u 19 sati u drugom kolu Super lige Srbije gostuju ekipi Železničara u Inđiji. Boranke koje su se ove sezone vratile u najjači rang takmičenja kod nas su u prvom kolu, na domaćem terenu, igrale nerešeno 25:25 sa Mladim radnikom, dok je Železničar takođe podelio bodove sa ekipom Mladosti, na gostovanju u Novoj Pazovi.\nKošarkaši Bora u nedelju u 18 sati u trećem kolu Druge lige Srbije igraju prvu utakmicu na domaćem terenu protiv ekipe Napredak Junior iz Kruševca. U prve dve utakmice Borani su na gostovanju u Leskovcu i Čačku pretrpeli poraze, dok je Napredak Junior poražen na gostovanju u Nišu, a kao domaćin u prošlom kolu pobedio Železničar iz Čačka.\nOva dva meča ljubitelji rukometa i košarke moći da prate uživo preko interneta.\nKošarkaši Rudara 1903 takođe na domaćem terenu u nedelju u 14 sati, u trećem kolu Prve regionalne lige grupa istok dočekuju Rtanj iz Boljevca. Borska ekipa poražena je u prvom kolu na gostovanju u Surdulici, a u prošlom kolu je bila slobodna. Rtanj prva dva kola igrao na svom terenu. U prvom kolu je pobedio ekipu Topličanin, a u drugom je poražen od Jablanice. Sve dvoranske utakmice, zbog aktuelne epidemije korona virusa, igraju se bez prisustva publike.\nFudbaleri Bora u desetom kolu Zone istok u subotu u 15 sati dočekuju Tanaska Rajića iz Pirota, dok Slatina dan kasnije gostuje u Lužnici istoimenoj ekipi. Slatina je posle devet odigranih kola na deobi od drugog do petog mesta sa 18 osvojenih bodova, dva manje od prvoplasiranog Hajduk Veljka, dok je Bor 1919 na deobi devetog i desetog mesta sa 13 bodovaa.\nU Borskoj okružnoj ligi u subotu u 15 sati Zlot dočekuje Ključ iz Podvrške, a Brestovac gostuje u Donjem Milanovcu ekipi Poreč. dan kasnije Nemetali dočekuju ekipu BSK, Krivelj gostuje u Kobišnici prvoplasiranoj Slogi, a Šarbanovac u Urovici istoimenoj ekipi. Najbolje plasirana ekipa sa područja Bora je Brestovac na drugom mestu sa 21-nim bodom, Zlot je četvrti sa 16, Šarbanovac šesti sa 13\nŠest takmičara borskog streljačkog kluba Metalac učestvovaće tokom vikenda u Smederevu na prvom kolu kupa Srbije u A programu u gađanju pištoljem i puškom.\nTags: Bor, borske rukometasice, fudbal, grad bor, košarka, rukometasice, sport\nPrevious Porazi košarkaša Bora i fudbalera Slatine, pobeda košarkašica Rudara\nNext Knjiga o košarci


Stilski krojači i firmopisci kaligrafi predstavili kreativni rad – Podrinske\nStilski krojači i firmopisci kaligrafi predstavili kreativni rad\nU Školi primenjenih umetnosti u okviru projekta „Kreativna laboratorija“\nU Školi primenjenih umetnosti u ponedeljak je realizovan deo aktivnosti u okviru projekta „Kreativna laboratorija“, čiji je nosilac „Re Crafts“- klaster za tradicionalne zanate u Srbiji, u partnerstvu sa ITS školom za informacione tehnologije iz Beograda, a uz podršku Ministarstva prosvete, nauke i tehnološkog razvoja Republike Srbije. Tom prilikom predstavljen je kreativni rad obrazovnih profila stilski krojač i firmopisac kaligraf, a prezentaciji su prisustvovali direktorka škole Nevenka Đokić, predstavnici Re Crafts- a i pomoćnik gradonačelnika zadužen za obrazovanje dr Goran Stojićević.\nJedan od ciljeva projekta je i umrežavanje kroz jedinstvenu web platformu- šabačke umetničke škole sa školama u Srbiji u kojima se izučavaju tradicionalni zanati.\n-U prvom koraku, do 31. maja, biće umreženo osam škola, od toga četiri izvan Beograda (Šabac, Sombor, Čačak, Novi Pazar) i četiri beogradske škole sličnog obrazovnog profila. Ideja je nastala pre pet godina sa željom da na jednoj platformi povežemo škole, preduzetnike i mlade kadrove- navela je direktorka Re Crafts- a Vesna Rusić.\nDirektorka Škole primenjenih umetnosti Nevenka Đokić istakla je da je to prilika za razmenu iskustava i osnaživanje saradnje između nevladinog sektora, predstavnika škola, Ministarstva prosvete, preduzetničke inicijative i lokalne samouprave.\n-Smatramo da je izuzetno važno dati podršku kreativnom sektoru, posebno jer je danas u Srbiji podrška neophodna na svim nivoima, pre svega mentorska i konsultantska. Mladima danas u Srbiji ne nedostaje kreativnosti i početnih ideja, ali im nedostaje hrabrost da uđu u preduzetničke vode i da od početne ideje dođu do održivog preduzetničkog koncepta. Upravo zbog toga je važna podrška na svim nivoima- podvukla je Đokićeva.\nStojićević je naveo da Grad podržava škole i inicijative koje pružaju mogućnost da se mladi osamostale i lakše dođu do zaposlenja.\n-Ponosni smo što imamo školu ovog tipa, gde učenici iz šireg regiona mogu da dođu i uče nešto sasvim drugačije. Grad podržava sve vrste inicijativa čiji je cilj umrežavanje škola, jer na taj način možemo da konkurišemo za sredstva iz evropskih fondova, proširimo delatnost škole i omogućimo učenicima da lakše nađu zaposlenje po završetku školovanja- objasnio je Stojićević.\nSvoje radove prezentovala je Jana Trivanović Ilić, koja je Školu primenjenih umetnosti u Šapcu završila 2005. godine, a nakon sticanja fakultetske diplome kostimografa i modnog dizajnera došla u Šabac i nastavila da se u svom ateljeu „Jana srce“ bavi preduzetništvom.\n-Mladima želim da poručim da moraju biti mnogo uporni, jer sam i sama još uvek na putu do toga da mi se ta upornost isplati. Mogu da se vrate u svoj grad i nastave da rade, budući da se danas većina poslova dogovara preko interneta. Diplomirala sam 2009. godine, ovu školu završila 2005. godine, a sada, 2017. godine, imam svoj atelje u kom stalno imam posla i spremam reviju koja će biti održana početkom aprila- poručila je ona.\nPrilikom posete šabačkoj školi predstavljene su i mogućnosti korišćenja programa „EU Horizon 2020“ o kojima je govorila Nada Milošević, savetnica u Ministarstvu prosvete, nauke i tehnološkog razvoja RS, a članovi projektnog tima, studenti Visoke škole strukovnih studija za informacione i komunikacione tehnologije iz Beograda, sa profesorkom- koordinatorkom Danijelom Grujić maturantima Škole primenjenih umetnosti predstavili su program kroz tri prezentacije o tradicionalnim zanatima, što je baza za kreativno preduzetništvo mladih. Rezultati projekta biće predstavljeni u Privrednoj komori Srbije krajem maja.


Gosti Iz Prošlosti - Stari Beograd i Stari Beogradjani\n#1 Pet 28 Dec - 19:35:19\nU Goste iz prošlosti stigli su nam stari Beograđani – Moša Avram, Ljuba Vrabac, Žika Ajfel, Đoka Vlajković i Kosta Cukić.\nUgledni trgovac i vlasnik prve srpske fabrike kišobrana, Moša Avram, zvani Maca, često je govorio: "Amreli štite čoveka od nazeba i vlage, oni čuvaju odelo i sam ugled čovekov jer niko ne izgleda dobro kad pokisne. Najzad, svaki Srbin i domaćin, svaki čovek, treba da nosi amrel da ne izgleda kao adrapovac." Moša Avram se držao shvatanja da čovek može bez donjeg veša, jer se ne vidi, ali ne može bez amrela jer se vidi.\nŽika Ajfel, čije je pravo ime bilo Aleksandar Protić, ali su ga zbog uroka od rođenja zvali Živojin, bio je omiljen među Beograđanima, posebno među gostima kafane Dardaneli. Ostao je upamćen po svojoj mržnji prema Obrenovićima i po uzrečici: "Žika Ajfel na usluzi."\nNiko češće od Đoke Vlajkovića, koji je čitav život proveo u vojevanju, nije izgovarao: "Ua vlada!", a kada je umro, sve što je imao ostavio je narodu da se prosvećuje...\n» Gosti Iz Prošlosti - VlaDISlav Petković DIS\n» Gosti Iz Prošlosti - Carica Teodora i Car Konstantin\n» Gosti Iz Prošlosti - Kako Se u Srbiji Živelo Bez Struje\n» Gosti Iz Prošlosti - Poslednje Putovanje Svetog Save\n» Gosti Iz Prošlosti - Jelena Anžujska (Dolina Jorgovana)


R. Maroević: Kristofer Hil i Srbija, povratak u budućnost - Novi Standard\n17.10.2021. 16:33 17.10.2021.\nUz još nekoliko poteza koje je administracija u Vašingtonu preduzela poslednjih nedelja, imenovanje Krisa Hila može se protumačiti i kao pokušaj SAD da se ozbiljnije uključi u ovu fazu kosovskog procesa\nKristofer Hil se, posle dve decenije, vraća na Balkan, ovaj put kao ambasador SAD u Srbiji. Bio je jedan od tvoraca Dejtonskog sporazuma, glavni akter „šatl diplomatije” između Beograda i Prištine. Pregovarao je o nuklearnom programu Severne Koreje, vladi u Iraku.\nSlobodan Milošević i njegovi saradnici imaju broj telefona ambasadora Hila i uvek mogu da stupe i kontakt s nama, rekao je Ričard Holbruk, pre nego što su trojica američkih diplomata u gluvo doba noći između 23. i 24. marta 1999. godine seli u avion i odleteli za Brisel.\nTreći putnik u avionu iz Beograda, budući portparol Stejt departmenta i ambasador u Makedoniji, Filip Riker, oko pola četiri izjutra je rekao da „nema puno razloga za optimizam”.\nHilov telefon, kako je istorija pokazala, nikada nije zazvonio, a petnaestak sati kasnije NATO je počeo bombardovanje SR Jugoslavije. Sastanak sa Miloševićem bio je poslednji put da je Kristofer Hil, u diplomatskoj misiji, boravio u srpskoj prestonici.\nDan kasnije, sa ostalim američkim diplomatama sklonio se u podrum ambasade u Skoplju, odakle je tražio pomoć lokalne policije ne bi li se zaustavili makedonski demonstranti, koji su kamenicama, motkama i Molotovljevim koktelima gađali zgradu, protestujući zbog početka vazdušnih udara.\nPre nego što je makedonska policija šok-bombama i suzavcem prekinula protest, demonstranti su zapalili nekoliko automobila i klima-uređaja i polomili stakla na ulazu u zgradu. Prvi put, u Makedoniji su se pojavili tenkovi i helikopteri NATO-a – prethodnica „snaga za moguću kopnenu intervenciju” koje će nekoliko meseci kasnije činiti Kfor. Rat je počeo.\nNa kormilo procesa kojim su Sjedinjene Države želele da reše kosovsku krizu, Kristofer Hil je došao postepeno. Prvo „izokola”, kao američki ambasador u Makedoniji, kojem su Beograd i Priština, bar geografski, bili jednako udaljeni. Zatim je, korak po korak, preuzimao kontrolu nad ostatkom pregovaračke „trojke” Evropske organizacije za bezbednost i saradnju, koju su, pored njega, činili ne preterano ubedljivi Volfgang Petrič i gotovo nevidljivi Rus Boris Majorski.\nUticaj „trojke” na nekoliko struja među kosovskim Albancima i predstavnike Beograda, uz istovremeno uvažavanje rezervi skeptičnih Makedonaca, topio se proporcionalno broju sastanaka koje su Rus, Amerikanac i Austrijanac imali sa tadašnjim liderom kosovskih Albanaca Ibrahimom Rugovom, njegovim rivalima iz brojnih političkih struja i predstavnicima Beograda, pa je Kontakt grupa, konačno, odlučila da „trojku” svede na samo jednog pregovarača – Kristofera Hila.\nUz podršku jednog od tvoraca Dejtonskog dokumenta, Džima O’Brajena, Kris Hil je kosovskim Albancima i Beogradu predstavio predlog rešenja, koje se nije preterano bavilo statusom Kosova već, pre svega, lokalnim nivoima vlasti i ograničenim ovlašćenjima pokrajinskog parlamenta.\nTaj predlog je pokrenuo „šatl diplomatiju”, ili besomučne konsultacije sa dve strane o sadržaju dokumenta. Posle nekoliko meseci i niza ozbiljnih kriza koje su se razvijale nezavisno od pregovaračkog procesa, nomadska diplomatija nije urodila preteranim napretkom, jer su obe strane smatrale da bi privremene odredbe dokumenta, u stvarnom životu, mogle potrajati zauvek.\nVlasti u Beogradu su, krajem novembra 1998. godine, predstavile sopstveni predlog rešenja koji su Albanci, bez udubljivanja u sadržaj, odbili, dok ga je međunarodna zajednica u velikoj meri ignorisala.\nBeograd i kosovski Albanci složili su se, tokom ovog diplomatskog procesa, samo jednom – kada su u decembru 1998. godine odbili treći Hilov predlog, nakon čega je čitav pregovarački proces zapao u ćorsokak, a američka pretnja vojnom intervencijom je sa retoričke, kako su se ratni brodovi i avioni približavali Balkanu, postepeno prelazila u stvarnu.\nParalelno sa pregovaračkim procesom, u igru je, postepeno, uveo i predstavnike Oslobodilačke vojske Kosova, sa kojima se sastajao, prvo tajno, a zatim i javno pokušavajući da formuliše njihov dalji uticaj i proces demilitarizacije.\nSuštinski, bivši borci, kao što se u junu 1999. godine i dogodilo, morali su da skinu uniforme i zakopaju oružje, kako bi, prekomandovani u partiju, postali deo kosovske političke scene.\nPredstavnici SAD i OVK sastajali su se tajno nekoliko meseci pre nego što je 22. juna 1998. godine u Junik stigao specijalni izaslanik SAD za Balkan Ričard Holbruk. „Triki Dik”, kako su zvali najmoćnijeg američkog diplomatu, u Junik je stigao u pratnji Kristofera Hila, Tine Kajdanov, Fehmija Aganija i nekolicine novinara.\nOd tog trenutka, Amerika je OVK smatrala nezaobilaznim delom političkog procesa na Kosovu. Pripadnicima te formacije Holbruk je, ako je verovati svedocima događaja, jasno rekao da se moraju rešiti uticaja radikalnih islamista, što se nekoliko meseci kasnije i desilo, kada je Agim Čeku na čelu komande OVK zamenio Sulejmana Selimija.\nHil nikada nije odgovorio na pitanje kako je OVK, koju je Holbrukov prethodnik Robert Gelbard nazvao terorističkom organizacijom, za samo nekoliko meseci postala pouzdan politički partner.\nIstovremeno, vlasti u Beogradu, koje su kosovsku krizu smatrale unutrašnjim problemom tadašnje SR Jugoslavije, u nekoliko je navrata upozoravao da u borbi protiv OVK smeju da koriste samo policijske, a nikako vojne jedinice.\nPrerano sazvana konferencija u Rambujeu\nKada je, posle nekoliko meseci „šatlovanja” između Beograda i Prištine, postalo jasno da ovakav pristup u dogledno vreme neće doneti opipljive rezultate, Kontakt grupa je zadužila Hila da obezbedi saglasnost dveju strana za pregovore o principima široke autonomije u okviru tadašnje Jugoslavije.\nNa stolu je, pred pregovaračima, tada bila već šesta ili sedma verzija Hilovog predloga, a Amerikanci su insistirali da se što pre organizuje međunarodna konferencija, slična Dejtonskoj, na kojoj bi predstavnici Beograda i kosovskih Albanaca bili zatvoreni do postizanja rešenja.\nSazvana je konferencija u Rambujeu, što je naišlo na ozbiljan otpor nekoliko zapadnoevropskih država i njihovih diplomata uključenih u razvoj događaja na terenu. Smatrali su da je prerano za takav potez, pre svega zato što predstavnici Beograda i Prištine, prethodno, nisu postigli bogzna kakav napredak u čitavom pregovaračkom procesu.\nIstovremeno, za šefa albanske delegacije postavljen je Hašim Tači, politički lider OVK, čime je suštinski zanemaren uticaj koji je imao tada neprikosnoveni lider kosovskih Albanaca, Ibrahim Rugova.\nKonferencija u Rambujeu je, iz bezbroj razloga, završena bez sporazuma, a Kristofer Hil je poslednji put u Beograd doputovao 23. marta kako bi Slobodana Miloševića privoleo da prihvati uslove, koje je prethodno u nekoliko navrata već odbio.\nPosle angažmana na Balkanu, Hil je bio deo složenih pregovora o severnokorejskom nuklearnom programu, koji je osim Vašingtona i Pjongjanga, uključivao i Peking. Pred odlazak u penziju, iz koje se upravo vratio, pregovarao je formiranju sveiračke vlade u Bagdadu.\nKriza u BiH traje neprekidno već četvrt veka, dijalog o Kosovu takođe, ljudi koje je Hil želeo da izbegne u iračkoj vladi na korak su od preuzimanja vlasti, dok severnokorejska nuklearna kriza i dalje potresa međunarodne odnose.\nUz još nekoliko poteza koje je administracija u Vašingtonu preduzela poslednjih nedelja, imenovanje Krisa Hila može se protumačiti i kao pokušaj Vašingtona da se ozbiljnije uključi u ovu fazu kosovskog procesa.\nZapadne diplomate, koje su provele godine na Balkanu, nerado se vraćaju. Hilova odluka predstavlja izuzetak na mnogo načina. Vratio se iz penzije, vraća se na Balkan i već se stvara fama o američkom velikom povratku na Balkan. Kada konačno stigne na Dedinje, suočiće se sa brojnim problemima i čini mi se da će mu mudrost biti veći saveznik nego čvrsta ruka.\nNaslovna fotografija: Snimak ekrana/Jutjub/KrasnoUNC\nIzvor RTS, 17. oktobar 2021.\nPreporučujemobombardovanjeKosovo i MetohijaKristofer HilNATOOVKRambujeRičard HolbrukSADSlobodan Milošević


Spreman predlog zakona o finansijskoj podršci za bivše zaposlene iz sektora rudarske i metalske industrije – Sjever Crne Gore\nSpreman predlog zakona o finansijskoj podršci za bivše zaposlene iz sektora rudarske i metalske industrije\nPredlog zakona o finansijskoj podršci za bivše zaposlene iz sektora rudarske i metalske industrije je spreman i u završnoj je proceduri za razmatranje na Vladi Crne Gore. U Ministarstvu ekonomskog razvoja očekuju da će do kraja naredne sedmice biti razmatran i utvrđen predlog tog Zakona na Vladi.\n(foto: Vlada CG)\nMinistarstvo ekonomskog razvoja pripremilo je detaljnu informaciju o tačnom broju radnika i firmi na koje će se odnositi ovo zakonsko rješenje.\n„Okvirno možemo govoriti o 1.000 bivših radnika koji su nakon prestanka radnog odnosa usljed stečaja privrednih društava u čijoj vlasničkoj strukturi je bila država, bili primorani da pođu u prijevremenu penziju, a da pritom nijesu stekli pravo na dobijanje sredstava po osnovu socijalnih programa koje je Vlada Crne Gore sprovodila u periodu prije donošenja ovog zakona“, kazala je Portalu RTCG državna sekretarka u Ministarstvu ekonomskog razvoja Milena Lipovina Božović.\nOvim zakonom Vlada namjerava da pomogne bivšim radnicima iz sektora rudarske i metalske industrije, koji su uvođenjem stečajnog postupka ostali bez mogućnosti daljeg poslovnog angažovanja, ostvarivanja prava na puni iznos penzija i bez sredstva po osnovu socijalnih programa. Riječ je o radnicima Kombinata aluminijuma Podgorica, Prerade, Kovačnice, nikšićkih Rudnika boksita i drugih.\nPrevPredhodniZbog napada na policajce dvoje uhapšenih\nSledećiOpet udes na putu Podgorica – Kolašin, u toku evakuacija jednog licaNext


OSIGURAJTE STAN ZA 300 DINARA MESEČNO Čak 70 odsto provala i krađa dešava se u sezoni godišnjih odmora, a rešenje nikako nije LUKSUZ\nU svoj dom uložili ste vreme, novac, znanje i ljubav. I sami najbolje znate koliko je planiranje, finansiranje i opremanje doma važna životna investicija. Međutim, ponekad je teško poverovati u činjenicu da uloženi trud i novac mogu nestati za tren i da se čak 70 odsto provalnih krađa ili šteta dešava u sezoni godišnjih odmora.\nIstina je da to često ne možete sprečiti, ali ono što je sigurno jeste da je moguće izbeći velike troškove i nadoknaditi štetu na svojoj imovini. S tim u vezi, jedno od ključnih pitanje glasi da li je osiguranje stana luksuz ili potreba i da li osiguranje domaćinstva zaista toliko košta da ga mi sebi ne možemo priuštiti.\nOsiguravajuće kuće u našoj zemlji nude godišnje polise osiguranja stana ili kuće, mada ima i onih što predlažu kraće opcije, čak i sezonske, za vreme godišnjeg odmora. Cena takvih polisa može biti i simbolična, a jedno od rešenja koje trenutno postoji na našem tržištu jeste polisa koja može da zaštiti sve, a zove se "Čuvar kuće".\nOva polisa "Dunav osiguranja" štiti vaš dom od štete koja može nastati usled požara, elementarne nepogode poput udara groma, oluje, grada, zemljotresa, poplave i bujice; potom od eksplozije, izliva vode iz instalacija, provalne krađe i razbojništva, loma stakala i instalacija, od pada letelice, udara sopstvenog motornog vozila u osigurani građevinski objekat i drugih brojnih rizika iznenađenja... Ono najvažnije jeste da "Čuvar kuće" čuva i članove domaćinstva od nezgode i odgovornosti. I ne samo to.\nPosebna pogodnost koju pruža polisa "Čuvar kuće" u slučaju štete od požara ogleda se u pokriću troškova privremenog smeštaja i prevoza neoštećenih pokretnosti u iznosu do 500 evra. Paket pokriva i troškove preventivne zamene brave u slučaju nestanka ključeva u iznosu do 100 evra, a tu je i gratis osiguranje za pomoćne prostorije i stvari u njima, ali i osiguranje novorođenog člana domaćinstva...\nA da li takvo osiguranje mora biti i skupo? Odgovor ima dve strane: prva je da nije skupo, a druga da je cena toliko niska u odnosu na ono što dobijate da će vas jednostavno iznenaditi.\nOsiguranje stana od 50 kvadrata, praktično, košta između 300 i 550 dinara mesečno. Način plaćanja birate sami, u skladu sa svojim mogućnostima, pa plaćanje može biti mesečno, kvartalno, polugodišnje ili godišnje.\nUkoliko u sklopu osnovnog paketa "Čuvar kuće" osigurate pomenuti stan od 50 kvadrata, suma osiguranja za stambeni objekat po toj polisi iznosiće 3.000.000 dinara, a suma osiguranja za stvari u domaćinstvu 600.000 dinara.\nUz sve ove pogodnosti, "Dunav osiguranje" zainteresovanima nudi mogućnost da ugovore kratkoročno i dugoročno osiguranje. Detaljnije informacija svi zainteresovani mogu dobiti besplatnim pozivanjem Kontakt centra na broj 0800 386 286, ili na internet adresi www.dunav.com.


Sastanak Dodika i Orbana\nPres konferencija uživo na ATV-u\nPredsjedavajući Predsjedništva BiH Milorad Dodik posljednjeg dana posjete Budimpešti sastaće se sa premijerom Mađarske Viktorom Orbanom.\nNakon sastanka, u 13.40 biće održana konferencija za novinare Milorada Dodika i VIktora Orbana. Prenos pres konferencije možete pratiti na Alternativnoj televiziji i na portalu ATV-a.\nDodik je rekao da će fokus razgovora biti razvoj bilateralnih odnosa. Dodik je istakao da je cilj Republike Srpske da privuče što veći broj investitora iz Mađarske.\n"Želim da upoznam Orbana o situaciji u BiH. On je jedan od najvažnijih aktera evropske politike u ovom trenutku", rekao je Dodik.\nNaglasio je da premijer Mađarske Viktor Orban uporno pobjeđuje na izborima, što govri da on ima podršku svog naroda. Milorad Dodik je najavio i mogućnost otvaranja predstavništva Republike Srpske u Mađarskoj.\nDodik je juče posjetio Srpsku pravoslavnu crkvu u Budimpešti i sastao se sa episkopom budimskim Lukijanom, a zatim boravio u Sent Andreji, gdje je obišao Srpsku pravoslavnu crkvu i Srpski muzej Budimske eparhije.\nPrvog dana posjete - u nedjelju, 16. juna, Dodik se sastao sa predstavnicima Samouprave Srba u Mađarskoj i prisustvovao gala koncertu Kulturno-umjetničkog društva "Taban" u pozorištu VIG u Budimpešti.\nMilorad Dodik Viktor Orban\nTrodnevna posjeta Mađarskoj\nDodik pozvao mađarske Srbe da posjete Banjaluku\nDodik u Mađarskoj: Sutra sa Orbanom o situaciji u BiH\nNage fotografije i eksplicitne snimke ove tri starlete možete vidjeti za 10 evra\nSamoprozvani kralj Instagrama Dan Bilzerian prošetao Dubrovnikom i zagolicao maštu ljepšem spolu\nTramp želi sastanak s Putinom prije izbora\n1273 glasova 45%\n1527 glasova 55%\nDoboj: Treći javni poziv za dodjelu stanova mladim bračnim parovima


Obilježena 27. godišnjica deblokade Mostara i godišnjica pogibije heroja Midhada Hujdura Hujke - Federalno ministarstvo boraca i invalida odbrambeno-oslobodilačkog rata\nMostar: 30.06.2020. godine: Federalni ministar za pitanja boraca i invalida odbrambeno-oslobodilačkog rata Salko Bukvarević prisustvovao obilježavanju 27. godišnjice deblokade Mostara i godišnjici pogibije heroja odbrambeno-oslobodilačkog rata Midhada Hujdura Hujke.\nU okviru obilježavanja položeno je cvijeće i odata počast u Sjevernom logoru na mjestu pogibije legendarnog komandanta kao i na mezarju Šehitluci. Prilikom svečane akademije koja je održana u Centru za kulturu Mostar kazano je kako je to bila jedna od najblistavijih vojnih operacija za odbranu Bosne i Hercegovine u proteklom ratu.\nMinistar za pitanja boraca i invalida odbrambeno-oslobodilačkog rata Salko Bukvarević ističe kako su Hujka i svi ostali heroji upozoravali i pozivali da se brani država BiH i svi njeni građani i to su djelom potvrdili.\n“Pored toga što su to govorili svojim jezikom, oni su to djelom potvrdili i pokazali da su istinski heroji naše domovine BiH. Zbog toga na dostojanstven način boračka udruženja grada Mostara i ostali saborci obilježavamo ovaj datum. To je naša trajna zadaća, to je naša obaveza, da prenosimo mlađim generacijama istinu o odbrani Mostara i Bosne i Hercegovine. Nadam se da ćemo mi to činiti i ubuduće i prije svega sa ciljem da naši mladi ljudi znaju istinu o obrani Bosne, jer je i ona danas napadnuta i ona se pokušava iskriviti i naravno da ne zaboravimo te zaista istinske heroje BiH”, poručio je ministar Bukvarević iz Mostara.\nRatni komandant i dobitnik najvišeg priznanja Armije RBiH “Zlatni ljiljan” Suad Muharemović kaže kako ovu godišnjicu, kao i svaku drugu, dočekuje s podijeljenim osjećanjima.\n“S osjećanjima radosti da smo deblokirali Grad Mostar nakon 50 dana totalnog okruženja i blokade, s druge strane s tugom jer smo u toj deblokadi izgubili našeg komandanta Midhada Hujdura Hujku i 40 saboraca koji su dali svoje živote za Grad Mostar i za našu državu Bosnu i Hercegovinu”, kazao je Muharemović.